
Ma phi Mei - Pa na lyndet lyoh, 
Pyrsad mynsiem ba ngan Tai thoh; 
Ban im kyrteng ban sah ka nam, 
U khun jong phi un khraw ka main. 





BAN iAPYRTO 


Ki por ba la leit kim lah wan phai ki phet jynduh sha ri ba 
jngai. Koit kam pher katba dang don ki katto katne ki ba dang 
kieng ne thum ia ka saw ksai muka bad dang kynud sngewthiang, 
dang don ka jingkyrmen. Ngi la thap leh klet bad sdang leh 
bymsuidniew ia ki jingai ba kordor ki longshuwa kiba long Id paila 
ki ban tei ia ka longbriew manbriew bad dei ha kum kane ka khep 
ba nga rai bad kut jingmut naduh u snem 2002 haduh mynta ban 
thud ban wad da kaba leit shongkai ha i'ing ki riewrangbah ba sa 
lah ban pynmih ia kine ki khana. 

Ha nga hi nga shim ba u Khasi ban tei ia ka buit ka akor ha 
ki khun ki pyrsa, u thning ba kynsai tarn ba u pyniasnoh dei lyngba 
ki khana. Mynnor ha mania ki ling sur pring la ki Yingtraw, Tingphlang 
ne iingtynriew ha ka miet ba dum ryngkat i jingshai ba rit i sharak 
la lohsngew ia ka sur hum hum u kni bad hatcng hateng ka ia rkhie 
pashait ki khun ki pyrsa. Ia kane ngi sngewthuh ba harud ka ding 
barhem ryngkat ka shong kyllain myngngor ki ia sngap dngong 
bad khmied la ki khmat sha u kfi i uba sain ba tiah ia ki khana ban 
long ka myntoi ia ka longbriew manbriew jong ki. Mynta lada ngi 
phai ha kane ka juk, namar ka jingmareh sted ka por bad ka 
jingkyrkieh ki kmie ki kpa ban iabeh sha ki kam ki jam ka bynta 
jong ka sneng ka kraw ka la synjor noh. Dei na kane ka daw ba sa 
mih ka jinglynniar ha ka imlang sahlang namar ka akor ki khynnah 
ka la ngam sha ki ahor ka jingsniew. 

Nalor ki jingtip lyngba ki jingiathuh patcng ki riewtymmen 
ha kane ka thup, don ruh kiba kdew bad pyni ia ka jingshisha 
lyngba ki syrwet kiba long ki sakhi. Ia kane lah ban pynskhem 
shuh shuh na ka jingkren u Ducasse uba pashat jingmut “ba ka 
jingtip ia ka jingshisha la ngeit bad pynshong nongrim halor ki sakhi 
satar kiba biang ban pynshisha ba kaei kaba la ngeit ka long kaba 
shisha” (Knowledge of facts is belief based on evidence sufficent 
to prove that what is believed is true)* 

* Folk Culture and Oral Tradition, Saheb Lai Srivastava, Abhinav 
Publication New Delhi, first published 1974 


Nga sngewtynnad ba ka Department jong ka Folklore ka la 
don hapoh NEHU bad da ka jingdon jong kane ka shlem yn lah 
ban thew tarajur ia ki kyrdan jong ki khana ha ki bun ki liang. 
Kumjuh ruh ba kiwei kin sngewthuh haduh katno ki khana ki don 
ka bynta ban pyntyllun ia ka shalyntem jong ka Literashor. 

Khatduh eh nga kwah ban ai jingmut lang la ki paralok ba km 
ieng noh joit khlem buhteng ban ialum ialang ha ki sup ki thiar kloi 
katba lah ia kane ka jingtrei katba dang don hangne hangtai kiba 
dang tip, namar ynda la dier ka por ym myntoi shuh ba ngin babe. 

Khuhlei shibun 



Dated : Lumkshaid, Shillong 
The 23 Naitung, 2007 


(P. RrShabong) 

Nongthoh 



KHYNDIAT BAN LONG KA MYNTOI 


Haba pule ia kine ki sker jong i Bah P. R. Shabongnga shem 
ba ki dei ki kordor khanatang ne ‘regional mythology’ kumba ong 
ha ka ktien phareng. U Nongthoh u la leh shitom shisha ban leit hi 
dalade sha kito ki thaifi ri War mihngi ban lum ban lang ia ki pasoh 
bad ban phalang lyngba ki sker kum : Ka Kshaid u Ren, Ki Maw 
Baphylla, Ka Dustur haba lap briew bad ka Maian Lumkhyrwa 
bad kiwei kiwei de. Hangne ym lah ban len ba une u samla nongthoh 
u la pynlut bun ka por, ka bor bad ka lut ka sep tang ban ioh kheit 
la ki soh bathiang ba ngin ioh pule bad ban long ka ioh kynti jong ka 
pateng ban wan. 

Ia kane ka kam ratbah la dei shisha ban leh, ban buh dulir la 
slem da kito ki akhia ba kham ha shuwa ne da kito kiba don bad 
ngi mynta, namar bym jia long kumta une u samla um bynse ban 
pynlong doh long snam bad ban pynhiar mynsiem ja kine ki matti 
lyngba : Harud ka Ding ba Rhem. 

Wat ong ba kme ki khanatang kim da donkam eh ha ka jingiade 
bad ka thoh ka tar Khasi. Toi la shem ba wat ha kato ka ‘myth’ ne 
puriskam bangja jong ka llliad bad Odessy jong u Homer ka krik 
hyndai la shem dang shen ba ki don ka jingshisha lyngba ka stad 
Archaelogy ba la lap shisha ia ka jingdon ka shnong Troy ha ki 
thaifi jong ka shnong Turkey ban pynsakhi ba ki puriskam ha ki 
epik u Homer ki don ki mat ka jingshisha. 

La ong ruh ba kane ka thoh puriskam ka la pyrsad mynsiem 
ruh ha ki nongthoh pawnam ka English Literature kum ha u William 
Blake, W. B. Yeats, D. H. Lawrence, James Yoyce bun kiwei bad 
bun na kine ki la ioh ka nobel prize namar ka thoh ka tar. 

Shuwa ban pynkut, ym lah ruh khlem da kyrsiew thiah biang 
la ka ‘shikyntien’I Fr. H. Elias, SDB ha ka kot jong I Ki Khanatang 
U Barim ba la mih pyrthei naduh u 1937 



“Ka jingsngewieit ia ki por barim jong ki longshuwa - 
manshuwa bad ka jinglumun ia ka thoh ka tar la jong, ki 
long artylli ki dak ki shin kiba pynpher ia u riewshai na u 
riewkhlaw, ia u pyrkhat na u riewlyngkar, ia u riewshisha na 
u riewkai , ia u khun ka Ri na u Ingkhongshyllangmat ” 

Katei ka jingkynthoh, ym lah ban len ka iahap bha bad kane 
ka jingtrei jong u samla P. R. Shabong bad kumta ngi dei ban dur 
iap arsien shuwa ba ngin ong ei ei ba une u samla u la thoh tang ki 
khana ranna bym don jingiadei bad kane ka juk mynta. 

Ngam lah ruh ban ong shibun shapang ka ‘style’ ne rukom 
thoh jong kane ka kot namar ba nga lohi ba u nongthoh u la ih bha 
ha kane ka phang. 

Kyntang lawai, nga ai khublei ia une u samla nongthoh ba u 
la ai lad ba ngan pule lem ia kane ka kot shuwa ba kan lohi ia ki 
rong ka sngi u bnai. 

Nga kyrmen bad donbok ruh ba un dang laibteng ia kane ka 
deiti ba la pyrsad da U Blei na bneng. 


Dated : Shillong 
the 17 Naitung, 2007 


Jerome K. Diengdoh 
Shillong - 2 



KA JINGSNGEWNGUH 


Ngam lah khlcm da pynpaw 1a ka jingsngewnguh kaba khraw 
ia ki riewrangbah kiba la pynlut 1a la ka por ba kordor ban lashongkai 
bad nga mania ka miet ban lathuh khana hyndai. Nalor ba nga ju 
teij bad sngewtynnad lypa bad ki, namar nga slum ba ki long ki 
nongsaindur ia ka mynta da kaba pynshongnongrim na kaba la 
leu. Khublei iaphi rangbah Phlas Khongliar, (L) Kong Shain Thahah, 
Maphing Shabong, bad kivvei kiwei kiba la bynrap lang khyndiat 
khynsoit ha kane ka kot. Nga ai ha phi ka kyrkhu kyrdoh ba phin ia 
nn tymmen bad ba phin lai lathuh lem ia kiwei pat ki mam ki mkom 
imu hyndai. 

Khlem laid lait nga ai khublei la phi Bah Balahun Warkon ba 
phi ju bud lang bad nga man la ka miet ban leit sngap khana sha 
ling kitei ki newTangbah. Kumjuh ia phi Bah Tibarlin Buhphang 
ba phi la pynlut por ban wan synran sha ki jaka ba nga leit shondur. 

Kyrpang nga pynpaw ia ka j mgsngcwnguh ruh ia i Dr. W. R. 
Kharlukhi iba long 1 nonghikai jong nga iba la leh shitom ban pynioh 
jmgiarap lem nangnenangtai ba ngan pynmih la kane ka kot. Nangta 
ia phi Ban R. M. Mukhim ha phi la dro sngewbha ia kane ka 
jingsop jong kane ka kot, U Blei un nang lai ai ha phi ka bor bad ka 
jingstad ba phin pynpaw la la ka sap ba phi don. 

Kaba khatduh ym dei kaba kut nga dap da ka jingsngewnguh 
ta 1 Bah Jerome K. Diengdoh uba long u myllung bakhraw ka thoh 
sonnet Khasi, ba 1 la ai ka jingkynthoh ban long ka myntoi ia baroh. 
Khublei shibun eh ia phi bad kyrmcn ba phin dang lai lah ban noh 
synmang sha ka lyngkha ka Khasi Literashor. 

Ha kaba kut nga pynpaw ka jingsngewnguh ia phi Diana 
Kharkrang nalor ba phi long ka syiem ha ka dohnud jong nga, ka 
jingkyrshan bor jong phi lyngba ki jmgduwai bad jingai mynsiem kane 
ka kot ka lah ban mih pyrthci kumne. To II Blei ka jingsuk un iai 
synshar ia ngi ba ngin pyndep bad pyndonkam hok 1a ka sap ba U ai . 

Khublei shihajar nguh 

Nongthoh 

KA KSHAID U REN 

la u Ren la ju tip ba u dei u ksuid ba shong shapoh ramew, 
Don ruh ki nongthoh kum u Primrose Gatphoh uba ong, ba u Ren 
u dei u kynja thlen. Hynrei ha kane pat ka khana u Ren u dei u 
bnew shisha uba don la ka kur ka jait bad ka shnong ka thaw. 

La iathuh ba u Ren u dei na ka jait Khongtiang, u dei u ba la 
kha marwei ka kmie khlem hynmen ne para. Ka shnong jong u ka 
dei napoh Nongjri kaba don hajan khap Border Bangladesh. Shi 
lynter ka jingim naduh ba u Kpa jong u, u la khlad, u im tang bad la 
ka kmie amgut. Une u Ren u long uba smat ba sting bha, kumba 
long lem ki samla shynrang kiba ju don ka jingsngewtynnad ha la 
ka jingim, u Ren ruh u sngewtynnad eh tang ban leit khwai dohkha. 
Bunsien haba u wan bri dang shai ne haba u shong sngi, la iathuh 
ba u ju leit khwai dohkha sha pung Weikyan. Kumne thop shi thop 
u ju minot ban leit khwai ha kane ka pung bad katba u leit ma u ym 
ju don ka khep kaba u wanphai thylli hynrei u ngat beit kaba sdung. 
Na ka por sha ka por u ju dem diap ban leit khwai lang ha kane ka 
pung bad ha kawei ka sngi kaba kynjah bha, katba u dang shong 
khwai hajrong uwei u mawsiang ba heh la mih kynsan ka puri urn. 
1 1 ruh imat ba ka la soh lypa la u, um kyiuh ne sheptieng, u khot 
pynban ban labam kwai bad shongkai. 

Ha ka sicn ba nyngkong kumba ju long ki samla, ka pun ka 
kylh la u Ren, la u don bnew ne em bad u shong u sah had no. U 
ruh u iathuh beit kumba u long. Kumjuh ruh u la kylh 1 a ka, bad 
maka pat ka iathuh ba ka long hi kaba dang sotti hynrei ka shong 
ka sah bad la ki hynmen, ki kmie ki kpa sha ka jaka kaba pher na 
ka pyrthei ba u im. 

Ki kyntien bad ki sur ba jem ha ryngkat ka dur ba I ieit jong 
ka, ka la pynkhyrwa bad tuh noh la ka dohnud u Ren ha kata ka 
khyllipmat bad hadien ba ki la iadcp kylh pyrthew nadong shadong 
shuwa ba kan leit noh u Ren u la kyrpad ban iashong kai biang 
kum lashai. Ynda u Ren u la poi hala ting um nang shuh ban sum 
ban sleh, ki jingmut jmgpyrkhat ki la kieberong tang sha kata ka 
samla ba u lakynduh, ha la marwei u rai skhem ba la shai ka sngi 
un nym leit bri hynrei dang step un song ka jasong bad un leit beit 
beit sha pung Weikyan ban iashem bad ka. 



Ha ka sien kaba ar haba u Ren u iakynduh biang ia kata ka 
puri ha pung Weikyan, ki kyntien jingieit bad ‘tien jali jaum ki la 
sdang shlei, hynrei kum u samla ba la phrang ki jingmutjingpyrkhat 
um treh ban kylli samla noh muk mak, hynrei u dang ap ba ka sien 
kaba lai kan jubab ia u. 

U samla bad ka samla wat la ki dei makna para nongwei 
hynrei haba ki iadon tang amgut hi ka jingiakren ieij bad pyndei kti 
ki don hi mano ba lah ban len. Ynda ka la sdang sep ka sngi u Ren 
u ong ia ka ba ngin iakhlad noh, tangba lashai khnang khnang ngan 
wan biang bad ha ka por shiteng sngi thik sa ap hangnc. Kum u 
shynrang u thied ia ka bor sngewthuh ka puri, ba lada ka ieij shisha 
ia u kan ap beit kumba la iakut bad lada ka shu pynbieij kan wan 
hadien. Ka puri ruh ba ka dei kaba bha, bad ba ka iohi ba u long u 
briew uba khuid ba suba ka la rai ba lada un kylli kan treh beit. 



Ha ka sien kaba lai haba u Ren u leit sha pung Weikyan u da 
kham riam pynbha briew bha ialade, bad na jngai shuwa ban poi 
ha pung Weikyan u la iohi katai kyndiang ka shong thad sngi hajrong 
uta u mawsiang ba la iakut. Mar ia poi hajan ka puri ka la rkhie 
pynshoh bieij ia u bad u ruh ia ka. 

Tang hadien katto katne por ba ki la iashong, u Ren u la 
kynting noh ha ki saw ksai ki sur jingieij kumne; 

“Thei hato phi lah ban long ka nongsumar jong nga, ngan ri 
ngan kdup ia phi ha shi lynter ka jingim”. Ka ruh khlem jingkyllain 
ei ei ka la jubab; 

“Nga pdiang ia phi, tangba kawei nga kwah ban iathuh ia phi 
ba ngam lah ban shong ban sah lang bad phi ha kane ka khyndew 
hynrei phi hap ban wan bud ia nga, namar kane ka pyrthei kam 
biang ia nga ban shong, phi tip hi ba ka jaka ba ngi shong ma ngi, 


ka bam ka pher na kaba phi bam, bad ka rukom im jong ngi ka 
pher lut nadong shadong na ka jong kane ka pyrthei.” 

“Koit kam pher” la ban ktien sa u Ren, kumba long lem u 
shynrang Khasi, nga dei ban leit shong leit sah sha iing ka kynthei 
khamtam ba phi dei ka khadduh, hynrei kaba donkam eh ia phi, ka 
long, ba phin wan bad nga shisien ngan ialam sha iing khnang ba I 
mei in ithuh ba phi dei ka pyrsa jong I 

“Nga sngewhun ia kata ka kular jong phi,” phai ktien ka pun 
ha 1 sur I ba jem, “ngan wan sha iing jong phi kumba long ka 
dustur, ban ithuh ithaw bad I mei jong phi, hynrei horkit hordang 
sngewbha bthah ba in ym buh ia u synsar hapoh iing ne haba nga 
lohi, namar ngi kyndiah bad khein sang ha ka dustur jong ngi.” 

“To ia kata baroh nga la tip ma nga, bad lashai janmiet ngi dei 
ban ialeit 

“Hooid” ka kohnguh bad ki lakhlad noh artad. 

% * 

Haba u Ren u la poi ha la iing, u la plan jai, ba la kita kiei kiei 
baroh un sa lathuh ha la ka kmie ha shuwa ban thiah. Yn3a la dei 
ka por thiah namar ba u ju mlien ban thiah ha kajuh ka kamra bad 
la ka kmie, u la sdang ban pur khana ia kata ka jingiaieij samla jong 
u bad ka pun bad ba u mut ban ialam kai ia ka sha iing. Ka kmie 
nih namar ka jingieij palat la la u jong u khun phrangsngi ka la 
kohnguh beit ia kaei kaba u la iathuh. 

Mar synkhic ha kata ka step, ka la pynkhuid lut la ka iing ka 
sem, ka sar ia ka kpcr ka prah, 1 a ka phyllaw iing haduh ban da 
saw bylliang ka khyndew. Ynda ka la dep, ka buh ia u synsar ha 
shyngkup iing, ha ka jingbun kam palat bad artat ba ki thied bor 
kynmaw ki la sdang tlot ka klet ia kaei kaba donkam tarn ba u 
khun jong ka u la bthah. 

Ynda la noh ka sngi u Ren bad la ka samla ki leit sha iing 
jong u. Mar synpoi ha phyllaw, ha shuwa ba kan jam ha shyngkup 
ka iohi liak ia u synsar, wak ka phai kylla bad ong tang kine ki 
kyntien: 

“Ren I mei jong phi I la shet ia nga, lada phi leij ia nga bud,” 
mar kumta soit ka jah na kata ka jaka. 



j£j‘ * U Ren pat na kata ka jingieng 

lyngngoh hadien ba ka la jah mgai, u phai 
u sha ka kmie, bad kylli balei mei? liak u 

iP'«fllB i°hi pynban ia u synsar ha s hyngkup, “Ade 
pleng phim ieij shuh mo mei ia nga, phim 
mm M ngeit ia kaei kaba nga ong katto phin nym 
iohi shuh ia nga bad ngan leit bud bad la 
ka baieij kat shaba ka ialam. Tang kawei 
mei nga kwah ban ong ia phi ba phin lait 
na ka pangnud bad khuslai mynsiem shu 
sngap ia nga ha man la ka synrai ngan 
rwai ha katai ka kshaid bad katba nga dang rwai to tip ba nga 
dang im, nga mynta ngan leit noh shaphang Mihngi bad la ka baieij 
lajong”. 

Naduh kata ka por ba u Ren u la jah na la shnong bad leit 
shong bad ka puri, phin iohsngew shisien ha ka por synrai ba ka 
sawa ka kshiad bad kane ka ju sawa ha ka por step phymgab. 
Shuh shuh ruh naduh ba kata ka kshiad ka sawana kata ka jingkular 
u Ren ha la ka kmie, la tip noh ia ka da ka Kshiad u Ren. 

Mynta ka jingsawa kane ka kshaid ha ka por synrai ka la 
nangrit, la ioh jngtip na iwei 1 riew kynthei ba shongkha ia u Puri ba 
u Ren u la tymmen bad ba u la bun khun (Iba la iathuh ia kane I dei 
I Muka basah ha Nongshken, bad ine I dang shu khlad ha u 2003) 

Ban pynkut ia kane ka khana u Ren, ngin phai khyndiat 
shaphang kane ka kshaid. Ka kshaid u Ren ka jrong kumba 
sawspah kot (200 phut) ka pynieng, ka long ka kshaid ba pawnam 
haduh katta katta ha thaih Riwar Mihngi bad ka long kum u pud 
uba pyniakhlad ia ka llaka Umfiiuh bad Nongjri. Na jrong kane ka 
kshaid phin iohi ia ki pyntha jong ka Bangladesh kiba pynshoh biej 
ban peit. Phin iohi ruh ia u Maw Langmer uba pynsah khana haduh 
mynta. Lada ka Tnat jngoh kai ka iohi ia kane ka jaka kan jin da 
la klet wat ia ka Thangkharang ba la dep tei ruh namar kane ka 
jaka, kan kham itynnad bad kham biang kham bit nadong shadong. 



SHAPHANG U HATI 

Hyndai Kulong kumah mynba ka pyrthei ka dang shong suk 
shong saifi bad ka ktien u briew ka dang shongsbai, ka khana ka 
iathuh ba ka Hati ka dei ka briew. 

Ha kawei ka sngi katba ka kiaw jong ka, ka phah ba kan trud 
lem ia ka dien jong ka, kata ka briew kaba la armet ka trud da ka 
kjat ym da ka kti, ynda haba kata ka kiaw kurim jong ka, ka la iohi 
ia kane ka jingleh jem mgiew jem daw jong ka bad ba kam kheifl 
briew satia i'a la ka kiaw kurim, kata ka kiaw ynda ka la phai wak 
ka iohi pynban ba ka trud da ka kjat, mar kumta ka la tim ka la 
niew da ki ktien sih ‘tien sang, da kaba ong 

“Phan kylla ka saw kti saw kjat bad kylla Hati, phan leit 
shong leit sah sha khlaw sha btap pham bit shuh ban sah ryngkat 
lang hangne”. 

Kumta kata ka briew ka la leit sha khlaw bad kylla Hati 
artad. 

Kaei kaba jia ynda haba u tnga kata ka briew u la wan na 
jaka trei sha la ling, ha lynti u iakynduh ia ka Hati ba la armet 
tangba um poi pyrkhat ba kan dei ka tnga jong u, kaba la kylla sha 
ka mrad. Haba u la poi ha la iing u la kylli na la ka kmie, ka ruh ka 
la iathuh lut plain ia kaei kaba ka tnga jong u ka la leh. Ka jingsneng 
hangne ka long ka nia ka dei ka jubanlak bym lah kylla, 
shisien ba la kren la eh ban pyndam pat. 

Kawei pat ka khana ka ong, ba u Hati u ioh ia ka bor kaba 
khlaih bad ka sur pah jong u, ka long kum u pyrthat, shisien ba u la 
laid la sawa lut ka khyndew bad ka khlaw ka btap. 

Te ha kawei ka sngi u la iakynduh bad u khnai, bad uta u 
khnai u la khot shongkai ha madan phlang, ka la don ka jingud na 
ka liang u khnai ba u Hati un ai noh ka buit ha u khnang ba lada un 
iaid u khun bynriew un sngew ma sngewsyier namar baroh shi 
katta ym ju don ba kheifl snep ia u. Nangta u ong shuh shuh, phi lei 
uba la heh lypa ka met ka phad bad ka bor ruh phi don, te ym pher 
lada phi ai noh ka buit ha nga. Kumta da kata ka ktien jalijaum u 
khnai u hati u la ai ha u. 



Kane kajingshisha ka sah, ba bunsicn baba u hati u iaid lea 
Jong Icaba eh ba phin ioh sngew ia lea sur sawa na lea jingiaid jong 
u, khamtam lada phi iohthiah ha Jchlaw, hynrei haba iaid u khnai 
phin iohsngew ba sawa ka Jchlaw lea btap bad ka Ting ka sem. 

-4B wmyy 


BALEI U RIAHSEI U DON U TDONG BA KHYLLAH 

Ka hyndai ka la leit, ka mynta ka la sah tang ka jingpyrkhat 
balei u sim Riahsei ne u Rynfliaw ba ngi iatip u don u tdong uba 
khyllah. La ong ba ha kawei ka sngi tamasa hapdeng ki lai phew 
inrad la don ka jingiakob pynitynnad tdong. Te u Riahsei uba don 
jingiadei kaba jan bha bad u khnai u la iasyllok bad u ba un thaw 
tdong bad pynriam pynbeit shuwa ia u bad hadien un thaw sa ia u 
khnai. U khnai ruh u la mynjur khlem jingkhfiium. Te u khnai u la 
shna pynitynnad bha ia uta u tdong u riahsei uba pher na ki sim 
baroh. Ynda haba u la dep u la ong ha u Riahsei ba un shna sa ma 
u. 


U Riahsei pat ha ka jinglong bakhlem salia, bad lehtangdep 
rukom, u shu kyijiaw pyllun lyter ia u tdong u khnai khlem da oh 
shrong oh shrup bad pynitynnad, haba u khnai u la kylli “Phi la 
dep” hooid lok u jubab ka la biang nadong shadong, bad u kynthih 
thur ha u dieng. Haba u khnai u iit ia la u tdong u iohi ba u Riahsei 
u shna beifi, hynrei yn leh kumno, la un ong shna biang ruh urn 
kwah shuh, namar haba u kylli bad peit ia la u tdong, u Riahsei pat 
ha la ka peit sammut bad rkhie beifi pynban, kumta u khnai u shu 
kun beit sia ha la mynsiem. 

Ha kawei ka miet katba u Riahsei u dang iohthiah lyngngai 
ha tnat uwei u dieng ba synfiia u khnai u par sor bad dait ia u tdong 
jong u, ynda haba la jan dkut bad sah satang shi ksai thret na ka 
mgai iohthiah u kyndit bad thur u her ha uwei pat u dieng. U khnai 
namar ba um ioh ban pyndkut u la bymgem bad ong ka kput kam 
pat duh na nga, nangne shakhmat lada ngan ioh ngan bam ia me 
bad ia ki khun ki kti jong me. 

Jingsneng Leh bha ia kiwei kumba kiwei ki leh bha ia phi. 



KI MAW BA PHYLLA 

La phi ngeit ne phim ngeit, ka mynnor ka sakhi, bad kata ka 
jingngeitruh ka dang iai sah ha ka seng pyrkhat jong kano kano ka 
jaitbynriew, ki mrad ki mreng ki maw ki diengki kren briew mynba 
ka hok ka jubanlak ka dang synshar ha ka jingim jong ki. 

La iathuh ba ha kawei ka jaka hapoh ka Hima Umfliuh kaba 
kyrteng ka Langngar, la don artylli ki maw. Uwei u dei u hynmen 
bad uwei pat u para. Hyndai ka khanna ka ong, ba kine ki artylli ki 
maw, ki long ki kynja ryngkew basa kiba la ia pan iathong da u 
khun bynriew ba kin ai um bam um dih na ka bynta u shnong u 
thaw. Te ha trai jong ki, la mih I wahduid iba shngiam ba u shnong 
u thaw un iasum ia sait bad pyndonkam ban bam ban dih. 

Te ha kawei ka sngi kaba shit kyrang bha kawei ka kynthei 
ka la leit sha kata ka wah, kaba don ha trai uta u maw, ka la sum 
la sait ialade, bad hadien ba la dep sait lut iala ki jaift baroh, ia ka 
jam da mynraifi ka la leit thad hajrong uta u maw heh. Ynda la 
sdang kem dum, ka la leit lum noh, bad kam sngewthuh pat ba la 
don ka jingsngewpher ei ei ha kata ka janmiet, ki sim ki don kim da 
rwai sngewtynnad shuh, ka mariang ruh ka kynjah jar jar bad I 
wahduid ba tuid ha 1 sur sawa bad sngewieij ym iohsngew shuh. 
Dei ha kata ka miet ba la jur ka jingsngewrem bad sngew jem 
mgiew ha uta u maw na kata ka jingleh khlem akor kata ka new 
kynthei ba u kut jngmut ban mih noh bak na kata ka jaka. 

Haba u la khih nangta um shym pynwit ei ei ia ka mariang, u 
para jong u ruh u la bud lang thop shi thop, bad ynda haba ki la poi 
ha kawei ka wah ba ki khot Wahmawkylla ki la shongthait namar 
u para jong u, u la thait eh. 

U hynmen ha ka jingisynei palat iala u para, artad saba u iam 
namar ba um lah bud, u shu khroh noh ia u, da kaba ong 

“Hep, nga ieij ia phi bad ngam kwah ruh ban ia jngai bad phi, 
te hynrei kaba nga sngewbha eh ka long ba phi la jngai na kata ka 
jaka, ba ki briew ki la lehbeifi ia nga, te kampher Hep, phi shong 
noh hangne, keifl noh wat bud shuh ia nga, namar nga ngeit yn ym 

don kino kino ki bor ba lah ban pynkhih ia phi nangne, nga te ngam 
lah shuh ban shong ha kane ka Hima ngan phet beit sha Mihngi 
sha kawei pat ka Hima, kat haba nga ijuh ijem ban shong ngan 
shong duh hangta. Ynda u la dep kren ia kine ki kyntien u la phet 
bak ia lade.” La shem ba une u maw u don ha Duba kaba don ha 
ka Hima Nongjri harud jong ka wah Umrew. Na kata ka daw ia 
une u maw haduh mynta la khot u maw Duba, u long uba jrong 
tarn na ki maw baroh bad u kham iphylla ka dur, u don harud ka 
wah, hynrei ka mariang kam ju lah ban pynjot ia u. Haba ka hok 
ka dang synshar ki maw ki dieng ki dang sngewthuh kum ki briew. 



Une u dei u para jong u maw Duba uba don ha ka wah Mawkylla hajan 
khappud Bangladesh 


KI KHUN PATSHA WAD MAWKORDOR 

Ki Syiem ki Patsha bunsien ki ju thrang ban pynshongkurim 
ia la ki khun bad ki briew kiba wan na ka iing badonburom ne ki 
khun Patsha hi, kata ka dei kaba ki da kheifi kor eh, namar ba ki 
ioh burom na u paid u raiot. 

Hyndai ka khana ka iathuh ba la don ka khun Patsha kaba la 
iashongkha bad u khun Patsha hi, hadien ba ki la iashong katto 
katne haba la dap u khyndai shiphew bnai ki la ioh shisien ioh 
amgut ki khun. Ynda ki la sdang samla barabor kine ki amgut ki ju 
kren ju iathuhkhana shaphang kita kiwei pat ki khun Patsha kiba ju 
ioh Mawkordor hynrei ki pat kirn ioh. Kumta ki Ia rai ban pan pisa 
na la ki kmie ki kpa ba lcin leit shang wad Mawkordor kylleng. Ka 
kmie jong ki ruih ka la ong ba kin pan na ti Parad jong ki: Haba ki 


la pynsngew ia kata ka jingkwah u parad jong ki u la ai ha u hynmen 
san lieng ka tyngka. Ynda haba uta u khun nyngkong u la leit 
ryngkat kata ka san lieng u la poi ha kawei ka jaka hapdeng 
duriaw. Katba u 4ang khawoit la u boitha la don ba khot na shadien 
jong u haba u la phai u la iohi pynban ia ka kynthei 

“Ei shano phin leit, ale shuwa ngin ia khalai,” la krert da ka 
Purijwa. 

“Ngan leit wad mawkordor bad ngam nang ban iakhalai”. 
Jubab u khun Patsha. Ka Pun jwa pat ban pynngop ha kata ka 
snur thapbawa ba ka pynap ka la ong 

“Kumno mem sngewrem da nga ka kynthei ngan kop.” 
Kumta u la leit. 

Ha kata ka jingiakhalai ka Puri Jwa ka la khur lut baroh san 
lieng kata ka tyngka. Ha kaba khatduh u ong ba um don pisa shuh 
hynrei ka puri jwa ka phai nia, “em me dang don”. 

“Thung sa ka met la jong de lada me jop men ioh baroh ka pisa 
la jong bad lada me rem ngan ioh ia ka met jong me.” Haba u la 
thung plak, u shah rem bad ka la pynkylla mawpyllon syndon ia u. 

Nangta mih sa u para jong u na shnong ryngkat hi bad ka 
tyngka san lieng, u ruh u kwah hi ban leit wad mawkyrdor. Ynda u 
la poi ha kata ka jaka u la shah pah shah phon hi ha kata ka puri 
ksuid bad ia u ruh ka la jop bad u shah pynkylla mawpyllon kum u 
hynmen. Ha kata ka por ka kmie jong kita kiba shah pynkylla 
mawpyllon ka la kha sa uwei pat u khun balai. Hadien ba u la 
samla bha u la pan pisa na la ka kmie ba un leit wad mawkordor hi 
bad kumjuh ba un leit wad ia ki hynmen ba la jah slem. Ka kmie ka 
la ong; 

“Kumno phin ithuh ia ki haba phim pat iohi.*’ U pat u ainia da 
kaba ong, “Kum ki briew hi kiba dang iakren nga lahhi ban ithuh.” 
Kumta u Parad jong u, u la ai san lieng hi ka tyngka. Hynrei katba 
u dang iaid harud duriaw la mih uwei u Puldr narud kawei ka 
lawbniap, da kaba kren; “Hei shaei men leit,” u ruh u la jubab 
kumbft u la jubab ia la ka kmie ba un leit wad mawkordor bad iaia 



ki hynmen kiba la jah slem. U Pukir u la iathuh ia u da kaba ong 
kumne “Hangthie harum men iakynduh ia kawei ka briew bad 
hangta ki para jong me ki don ba ka la dep pyniap, bad ynda haba 
ka kob ban iakhalai, me leit beit, bad katba me dang iakhalai ynda 
haba i khfliang ba her i wan hajan sharak me dei ban thap ba in iap 
bad nangta shu thung khaprip khmat men shu jop beit,” la pynkut 
nia u Pukir. 

Haba u la poi shisha ha kata ka jaka la mih kawei ka briew, 
bad haba ka la dep kylli shaei u mut ban leit u ruh u la jubab kumba 
u la thmu, nangta ka la kop iakhalai artad bad u ruh u leit beit 
khlem salia. Katba ki dang iakhalai kata ka Puri ksuid ka la pom 
bun wat, hynrei ynda la wan her ita I skaifl u thap shi thap I hap 
bad iap ha shen bad dei hangta ba suki suki ka nangduh bad u shu 
pom sa pom haduh ba ka la duh lut khait. Kumta u la phah ba kan 
thung sa ka met la jong, bad ka haba ka la thung u la jop. Hangta 
u la shim da ka wait ba nep u bat na shfliuh jong ka bad pynap na 
ka ryndang ryngkat ka bymgem byrsit kumne; “Shaei jong I bah 
pha leit buh khie leit shim,” u la hukum. Ka ruh khlem ainia ka la 
leit bad ynda ka la wan, ka rah da ki artylli ki mawpyllon bad ka 
tang shu mar ia tied da ka kti kdew jong ka, kita ki maw ki la kylla 
briew bad im pat. Um hun hi tang katta kumta u la phah ba ka dei 
ban leit shim katba don. Haba ka la wanrah u shem ba ki don 
shishang kita ki mawpyllon bad haba ka la pynkylla briew ki bun 
pynban ki khun bakhraw batri. Hangta u la ai ha ki mar mar shi 
lieng kata ka tyngka ba kin iarah sha la shnong, kumjuh khatsan 
lieng ryngkat lang ki hynmen bad ki nongbud jong ki u la phah noh 
sha iing. Ia lade u la iaid shaphrang ban leit wad jingstad bad 
mawkordor. 

Katba u dang iaid la mih biang sa uwei pat u pukir bad une u 
pukir u la bthah ba un lei ap harud kawei ka khlaw namar ki don ki 
kynthci ki ban wan sum lai ngut kawei hadien kawei bad ia kaba 
lai un buhrieh ia ka jaifl phong jong ka. Haba u la leit kumba la 
bthah u pukir u la shem shisha. Ynda la dap shiteng sngi la hiar 
kita ki Puri blei bad sum hangta kawei hadien kawei bad ha kaba 
lai u la buhrieh syndon ia ka jaifl jong ka. Ynda haba ka la dep sum. 



haba ka mut ban phong ia la kajaifi, ka shem pynban ba kam don, 
hangta ka la kylli da ka sur kaba jam, 

“Mano ba shim ia kajaifi jong nga?” U la sngap thlip khlem 
thie wat tang shi kyntien ruh, dei tad haduh ka sien kaba lai haba 
ka ong lada uta u ba wan shim ia kajaifi jong nga, u don hangne 
hajan bad ioh sngew ia nga, u dei ban wan ai noh shi syndon bad u 
lah ban long ruh u tnga jong nga naduh mynta ne un pynkhlem raifi 
ia nga ngan pynthiew un kylla dpei. Kumta kumta hi u la mih bluit, 
“Manga manga,” u la ong bad ai ia ki jaifl jong ka. Haba u la dep 
ai, kum ka kular, ka la pdiang ia u ba un long u kurim jong ka, 
hynrei shuwa ba un shimti ia ka, la donkam ban leit shuwa sha iing 
jong ka. 

Haba ki la iadep kren pynbeit hangta, ka la ong ia u, “Phi bat 
na jaifl kyrshah jong nga, khaprip ki khmat tad haduh ba ngan ong 
peit.” Hynrei ka khana ka ong ba ha ka sien kaba nyngkong ynda 
ka la kiew soit bad poi ha shiteng suifi, u la peit bad deng - ly - 
deng u la hap bad pra lut ki shyieng ki shruh. Kumta ka la hiar 
ryngkat u pukir, ki la iatam bad pynlum ia ki shyieng ki shruh ba la 
saphriang bad nangta ki pynlong briew pat ia u. Nangta sa ha ka 
sien kaba ar ruh haba la jan poi noh ha ka jaka jong ka, u la peit 
lieb ki khmat. Kumta u la hap biang sha khyndew bad kylla dpei 
hynrei ka lah hi ban pynim pat bad ha kaba khatduh ka la kren kut 
noh syndon ba la da un peit biang kam lah shuh ban pynim pat bad 
ka pyni ruh ba ka shyieng krung jong u kam iathoh bad ka. 

Ha ka sien kaba lai u la khaprip ngain tad haduh ban poi ha 
ka jaka jong ka. Hynrei na ka daw ka jingtieng palat ioh duh ia ka, 
um nang shuh ban peit hynrei u shu khaprip sah, bad haba ka ong 
ban peit ruh um treh tad haduh ba kan da pied hi ia ki khmat jong 
u. Ha la iing ia u ka la set hapoh kawei ka synduk ha la ka jongka 
kamra. Ki kmie ki kpa lait noh kita ki hynmen kynthei amgut kiba 
la iohi ia ka, ki la bitar bad kynnoh dakaid namar ba ka la wan 
miet, kumta ki la iarai ban wad briew noh ba kan shong kurim. 

Ha ka step kaba bud ki la pynlong ia kata ka sngi kaba kyrpang 
lai sngi kynthih ba kan shad hajrong ka jaka ba la shna kyrpang 
kum ka rynsan bad na kata ka jaka kan pashat ia u kpieng ksiar 



kat sha ba u snoh bad uta un dei u ba kan iashong kurim. Ha ka 
sngi kaba nyngkong katba ka jingshad ka dangiaid, u khun syiem 
napoh kata ka synduk ba la khang tala u la iohsngew kyndiang bad 
u la pan la kyrpad na u Trai Nongbuh Nongthaw kumne “Kumba 
nga long u khun I mei ba dang hok dang shida ai ba kane ka 
synduk bad ka iing kan plie.” Tang da kine ki kyntien, ka synduk 
bad ka iing ka la ang bad plie war. Shuwa ba un leit sha kata ka 
jaka, ia la ka dur khmat u la tah dur bula da u mga bad phong ia la 
ka met da ka busta. Haba u la poi hangta u la leit pan ban tem bom 
bad put sharati, ha kaba nyngkong kita ki nongtem kim ia ai hynrei 
napdeng kiba iatem don kiba ong ai kai. Haba ki la ai, ki iohsngew 
pynban ia ka jingbang jingthiang namar ka jingnang tem jong u bad 
kata ka nongshad ruh ka nang bha ban shad. 

Ha ka sngi kaba lai kaba dei artad kaba kut ba kan jied ia la 
u shyieng krung, uta u khun patsha u la leit biang bad ap narud 
kata ka lympung shad ba don lawbniap. Ha ka por ba kata ka 
nongshad ka la bret ia uta u kpieng, uta u kpieng um treh ban leit 
hap ha uno uno u shynrang ba don hangta ha lympung, hynrei u 
shad tawiar ha suin bad leit snoh sha uta u briew ba don sha 
lawbniap. Ynda u la mih ha lympung ryngkat bad kata ka riam ba 
I poh dor, ki paidbah ki la lyngngoh bad kumjuh kata ka nongshad. 
Hadien nangta u la jah la ka jahna kata ka jaka bad u la leit biang 
sha kata ka synduk ba u la thiah ha iing kata ka puri. Ynda kata ka 
Puri ka la poi ha la iing ka la shu shong thapngap bad leh sngewsih 
kumno kan leh, ka la pyrkhat ia uta uba hapoh synduk bad uta u ba 
kan iashong ruh u dei uba I poh ka riam ka beit bad ka dur ba I 
jaboh, pher na kiwei pat ki samla shynrang. Uta u khun Patsha pat 
napoh synduku ong kynsan, “Ani plie iei ita na ryndang jong nga.” 
Haba ka la plie bad tba ka shem pynban ba u dei uta u kpieng ba 
ka bret ha kata ka lympung shad. U la rkhie bad ka ruh ka la rkhie, 
mar kumta ryngkat bad la ki hynmen ki la leit ialam bran bran 
shajan ki kmie ki kpa, Id kmie ki kpa ruh ki la pynskhem bad pdiang 
hi ia u ba un long u pyrsa kurim jong ki, hynrei kaei kaba jia kita ki 
hynmen jong kata ka puri ki la ong ia u ba u dei ban leit noh khnang 
khnang sha shnong la jong namar ba ka don ka kam ba donkam 
palat hapoh kaHimau kpa jong u. Shuwa baun leit ki la phut ia la 



u shfliuh mar mar uwei lai tylli bad kyllaifl kyrwoh nangta ki thep 
ha ka dabia rupa bad ong lada u don kam un nam ha ka kyrteng 
jong ki bad kin wan hi ban iarap. 

Ynda haba u khun Patsha u la poi ha la iing u shem pynban 
ba ka don ka jingiakop shad hapdeng ka nongshad u Syiem ri thor 
bad u kpa jong u kat kiba lah kin ioh ei ia ka Hima, kaba mut ba ka 
Hima Khasi kan leit sha ka kti u Patsha ri thor kumjuh ka Hima 
thor kan leit sha u Patsha ka Hima Khasi. Ha kata ka jingiakop 
uta u Patsha ri thor u la wan ialam ia ka Puri jwa, bad haba ka 
shad kita ki raiot u Patsha thor ki la kmen ym lah ong shuh namar 
ba kin jop beit. Haba la poi sa ka pali u Patsha Khasi, u khun 
Patsha naduh nyngkong u ong, wat khuslai ngan ialam nongshad 
hi haba la poi ha kata ka sngi, kita ki paidbah ki la lyngngoh ba ka 
dei sa ka pali jong ki. Kumta u la hukum ia ki briew u Patsha ba 
km pynkhreh lai tylli ki shuki bad kawei ia u. U shim ia u Thar bad 
ka um u sei ia uta u shfliuh na ka dabia bad buh ha uta u Thar bad 
hadien ba u la ud la nam la mih kyndit bluit lai ngut ki puri blei 
ryngkat bad ka riant shad. Haba ki la ia dep iakren bad u, ki la ieng 
bad ki la shad ha suin khlem pyndei khyndew shuh ym kum ka puri 
jwa bad hangta kata ka puri ka tang shu iohi ia ki, ka la krad noh 
namar ba ka lehraifl kumjuh ki raiot u Patsha thor ki la phet iamrem 
namar ba ka jong ki ka la shah rem. Ia ka Hima la ioh da u Patsha 
Khasi. Kita ki puri blei ynda ki la dep jop ia kata ka jingiakop shad, 
ka khatduh kaba dei ka kurim u khun Syiem ka la shong noh bad u 
bad kita kiwei pat ki la phet noh. 

U khun Syiem u dang kwah hi ban leit shang pyrthei, kumta 
u la mih na la 'iing bad haba u la poi ha kawei ka shnong, u shem ia 
kawei ka ting syiem ba la ieh iing jah. Ki briew ha kata ka shnong 
ki la iap lut namar ba la bam ka rakot. Haba u la rung hapoh kata 
ka iing u la plie nyngkong ia kawei ka kamra bad u shem ia u 
dkhiew ha u bitor. Uta u dkhiew u la kyrpad ia u kumne “Ei 
sngewbha seh pyllait lem ia nga, nga la sah hangne khlem bam 
khlem dih naduh ba la iap u syiem, pyllait lem seh ba ngan ioh leit 
wad j ingbam, lada men donkam ha kano kano ka shitom ka kut lad 
nam ha ka kyrteng u ‘khiew syiem ngan wan hi Kumta u la 
pyllait. Haba u la plie sa kawei ka kamra u shem pynban ia u 



khnai, uta ruh u la khroh ba un pyllait lem bad iathuh la kajingjynjar 
ba um ioh bam shuh naduh ba u la shah set ha kata ka kamra. Une 
ruh u la tyrwa ba lada un iakynduh ia kano kano ka jingeh, un shu 
nam ha u ‘nai ksiar un wan iarap hi. Nangta u plie sa ka kamra 
kaba lai, hangta u shem ia ka paro, kane ruh ka la iathuh hi ia la ka 
jingeh, bad kyrpad ba un pyllait lem, u ruh u la kular ba lada un 
donkam ne iakynduh kano kano ka jingeh un shunam ha ka kyrteng 
ka paro ksiar kan wan iarap hi. Haba u la dep pyllait lut ia kita, u la 
mih nangta bad leit poi ha kawei ka jaka ba shong iwei I tymmen. 
Mar Tapoi hangta u la kylli “Phi leh aiu hangne,” I ruh I la iathuh ba 
I ap ia ka iing u ksuid rangbah, bad namar ka jingisynei ia u I la ong 
khie khun leit noh, ioh lap u ksuid namar ba u la jan wan bad lada 
un wan un pynkleh lang u shyiap, u kba bad u truh shi shi mon bad 
hadien un phah pyniaklad beit thik la la ka jong, lada duna un pyniap 
bad lada biang un pynshongkurim bad kawei ka thei samla ba u la 
ri khnang. Shuh shuh I la ithuh ba bim ki bym lah bad ki la shah 
pyniap. U khun syiem u la kylli biang kumno mo meirad yn shu 
pyniap ha ka jingshisha uta u bym lah te u la shah rem keifl ban ioh 
ia kata ka samla, hynrei ban shu pyniap eh te phi ka bym long bad 
kaba long beaifi ha khmat u Blei u briew. “Em la ban ktien I tymmen 
leit noh te u la jan wan.” Ha kata ka jingiakylliang nia, hamar ba u 
mut ban phet noh, ngung la mih u ksuid bad u ong “Wat phet ap 
shano men leit.” Haba u la ap, u phah ba un pyniakhlad u shyiap, 
u kba, bad u truh la ka jong, hadien ba u la pyniakhleh lang shi 
jaka. Ia kane ka kam la dei ban pyndep hajrong uwei u lum ba 
madan. “Lashai me dei ban pyndep ngan wan thew,” la ong u 
ksuid. Marwei u la pisa lynga kumno yn leh, ha kaba khadduh 
thret u poi kynmaw ia ka kular ba la iateh bad u dkhiew, u khnai 
bad ka paro, dei ia kine ba u nam. Shisien nam ia u u dkhiew 
syiem, brem la wan ki dkhiew bad ki pynkhlad ia u shyiap shi jaka 
bad u tang shu nam ha ka paro ksiar, thur la wan Id paro bad ki 
pynkhlad ia u truh shi jaka, bad haba u nam ia u ‘nai ksiar, brum la 
wan ki khnai ki pyniakhlad ia u kba shi jaka. Ha kata ka jingiarah 
ia uta u kba, namar ka jingiaknieh ban ioh nam ha khmat la u 
kynrad, u wei u khnai u la kum nguid bad duna uwei, kumta u ‘nai 
ksiar u la iathuh ia kata ha u khun syiem. Hynrei u khun syiem u la 




jubab ym lei lei namar ka dei ka nusib ka jong u, loam pher wat la 
u dei ban iap namar ym dei ba u nguid khnang. 

Kum la shai haba u rangbah ksuid u la wan, u la ialam bad 
kata ka thei samla kaba long kum ka buskit. Haba u la thew 
nyngkong ia u shyiap u shem ba u biang thik shi mon bad u truh 
ruh kumjuh hynrei hamar ba u mut ban thew ia u kba kaba dei ka 
rai artad ba kata ka thei samla kan long noh ka kurim uta u khun 
syiem, ha ka jingpyrkhat babe kata ka khun syiem ka la bynthiew 
kynsan, phuit! Bad leit poi kata ka bynthiew kaba tylli ha ka jaka 
ba don uta u kba bad haba u ksuid u thew, u lap ba ka biang beit 
thik shi mon. Kumta u la ioh ban shong kurim ia kata ka kynthei 
bad ia uta u ksuid pat u shim da ka wait bad ot na ryndang jong u 
bhut. Ka khana ka ong ba u khun syiem u iathiah tang shi miet bad 
kata ka kynthei namar ba u don la ka lok lajong sha shnong. 


KA THEI BHABRIEW BUN BUIT 

Shi sien ha kawei ka shnong la don kawei ka longing kaba 
don ka thei bha briew bad ia kane ka jingbha briew jong ka, ka ‘er 
synrai ka la ioh rah bad leit poi haduh ka tyndong skhor u Syiem ka 
Hima. Mar ia tip ia kata u syiem u la leit da lade sha kata ka 
shnong ban leit pan na ki kmie ki kpa ban shongkha ia ka, hynrei 
kam treh. Hadien nangta u thong da ka ksiar ka rupa baroh shi 
rynieng met, bad kumba ong ka ktien ka spah kaba don jabieng ka 
pynsamtawi ia ka jingmut jingpyrkhat bad ia kaei ka bym long ha 
ka spah kaba long suda. Kumjuh ruh ki kmie ki kpa kata ka thei 
bhabriew hadien ba ki la iohsngew ia kata ka thong ka haid jong u 
syiem ki la kohnguh ba un shong kurim ia ka. Kane ruh ka long 
hadien ba u la kylli ha ka sien kaba lai. Ynda kumta haba Id kmie 
ki kpa ki la mynjur ka khun kam nud pynlah ne haram ia ki. U 
Syiem pat namar ba u la ingkhong palat ba kam ngeit naduh 
nyngkong bad ba ka la thad pynjah burom ia u kum u syiem, ynda 




la poi ha shiteng lynti ba u ialam u la ot laifl ia ka met jong ka bad 
pynthiah lyngktar ha madan. Katba u dang leit wad mluh na kawei 
ka shnong kaba kham pajih na ka jaka ba u pynthiah, la wan laid 
uwei u nongsharai langbrot bad shi kynhun ki langbrot, haba u la 
iakynduh ia kata ka jingjia ba shyrkhei u la shim ia ka met jong ka 
bad thep hapoh bymi kit kynphad ki langbrot. 

Ynda haba uta u syiem runar u la wan, u shem ba kata ka 
samla kam don shuh bad la don ba wan shim. Kumta u la bud dien 
sia lyngba ki ‘nap kjat ki langbrot, haba u la iakynduh, u la kylli phi 
iohi ia ka briew hangne kaba thiah, hynrei u nongap langbrot u la 
jubab thok da kaba ong ba u iohi tang ia uwei u briew uba iaid lynti 
bad bah ia kaei re kaei kum ka briew, u da kdew artad ia kawei 
pat ka lynti ba uta u briew u iaid. Mar kumta hi uta u syiem u la 
phet bak ban buddien ia uta u briew hynrei long lehnohei um lap. 
Tang shu poi ha la Ting uta u nongap langbrot u la sei ia kata ka 
briew bad tah dawai dashin haduh ba kan da koit bha. Ynda haba 
ka la koit ka la ong ia u, ba kam don spah don hajar hynrei tang ki 
jingdeng ba ka don ban ai hynrei uta u nongsharai langbrot um 
treh. Kumta tang ka nguh ka dem ka ai bad u ruh u la pyllait suk 
ba kan leit. Ha ka lynti iaid jong ka, kum ka thei bha briew ka la poi 
ha kawei ka kper sohkhia, bad ka la ibang bam ia uta u sohkhia 
hynrei haba ka pyrta katno katno ruh ba ki trai kin iohsngew ym 
don ba jubab kumta ka la shu kheit la ka kheit bad ha thning uta u 
sohkhia ka wah shi syrwiang ka ksiar. Khlem poi pyrkhat la mih 
kynsan uwei u tymmen uba la shu peit shin ia kata ka jingbha 
briew jong ka na rieh katba ka dang kheit sohkhia bad u ong “Ngam 
don kam ksiar hynrei nga kwah ba phin shah ba ngan shongkurim.” 
Ka ruh kum ka thei bun buit ka la ong, “Leit pan phet shuwa na la 
ka lok nangta ngin sa iashong bad nga.” Katba I tymmen I dang 
leit iania bad pan phet na la ka lok, namar ba kam treh ban iaphet 
bym don daw ei ei, ka thei bhabriew pat bak ka phet nangta. Haba 
I tymmen 1 la poi I shem ba kam don shuh bad leh nohei ka jingiapra 
khiewja jong I bad la ka lok. 

Nangta ka la poi sa ha kawei ka madan, ha kata ka madan la 
don shi kynhun ki samla shynrang, bad tang mar shi sien iohi ia ka, 



Id la beh wut wut shajan jong ka ban iakam ba kan iashong kurim 
ia ki, hynrei namar ba kam sngewthuh sngewthaw shuh ia kata ka 
jinglong khlem akor jong ki, ka la thaw da kawei ka buit Ka ong 
kumne, “Ai kawei ka ryntieh bad uwei u khnam bad shuwa ba 
ngan siat, phi dei ban ia loit lymbuit baroh bad kat uta uba ioh 
nyngkong ban shim ia uta u khnam uba ngan siat un long u kurim 
jong nga bad u don hok ban leh ia nga katba u mon. Hadien ba ki 
la ai ia ka ryntieh u khnam ki la ialoit bad buh shi jaka ia ki jaifl 
baroh, mar kumta ka ruh ka la siat wut ia u khnam sha khlaw bad 
uta u khnam ruh u la kynting jngai bha. Katba kita baroh ki dang ia 
leit beh ia uta u khnam ka pat ka thang da ka ding ia kita ki jaifl 
jong ki bad phet bak ialade nangta. Haba kita ki kynhun lymbuit ki 
la iawan, ki shempynban ba kam don shuh bad ba ki jaifl jong ki ka 
la thang lut kumta ki la hap ban shu ia shong shata shapoh khlaw 
baroh shi sngi haduh ban da poi kaba dum ban leit shnong. 

Haba ka la poi sa ha kawei ka jaka, la iohi iwei I tymmen 
riewspah Ibym don lok, bad namar ka jingitynnad palat ia kata ka 
jingbha briew jong ka, ki la khroh la kjor ban kan iashong noh bad 
I bad ka ruh ka ong, “Phi dei ban ai bam bha ia nga khnang ba 
ngan sngaid ngan plung nangta ngin sa iashong bad phi. I ta I 
tymmen ruh namar ba ka la ai jingshngaifl I la leh kumba ka la ong, 

I pynbiang ka bam bang bam thiang. Te ha kawei ka sngi katba ki 
dang leit hat ka la wiang ding ia kata ka iing jong 1 haduh ba ka la 
um lut khoit khlem sah shuh wat tang iwei I tiar ruh. Khatduh ka la 
thaw buit ban lait na ka jingpynhiar kput kiwei bad ba kan ioh kylla 
ia ki, ka la leit sha hat ban thied riam shynrang. Haba ka la riam, 
bad ka la iohi ba ka long thik kum u shynrang, ka la kit kylli shong 
shakri ha ling uwei u syiem kawei pat ka Hima. U syiem ruh haba 
u la peit ia ka, u la ibiang ibit nadong shadong kum u shynrang bad 
u la khot bad ai ka kyrdan ba kham hajrong ba kan peit bad ban 
pyniaid ia kiwei pat kiba dei hapoh jong u. Ym don uwei ruh uba 
ithuh ia ka. Kumta ka la thmu ban pynhiar kput ia kita kiwei kiba 
thmu sniew ia ka, ha kawei ka sngi ka la leit phah shon dur sha 
iew bad la ka riam kynthei ha ka por ba ka shah shon dur. ia kata 



ka dur ka la phah tah ha ka lad ba iaid bun briew bha. Ia ki shipai 
ka da bthah, jar uno uno uba kren ia kata ka dur kin kem bad 
wallam sha ka. Nyngkong la wan iaid uta u syiem runar bad haba 
u la iohi ia kata ka dur u la peitseh bad bymgem byrsit ia ka, haba 
ki shipai ki la iohsngew ki la kem bad leit lam sha iing jong ka. 
Haba u la poi hajan jong ka, uta u syiem u khlem lah jubab ia ka 
jingtohkit jong ka balei u tim bad bymgem byrsit ia kata ka dur 
kumta ka la hukum ban set along. Nangta iaid sa kita ki kynhun ba 
shah pynloit jaift, kita ruh kumta hi ki la bymgem bad ka tim ka tla 
ia kata ka dur, ia kita ruh la kem bad haba la leit lam sha iing jong 
ka, ki khlem lah jubab ba ka kylli jingkylli hangta ka la phah set 
along. Khatduh la wan iaid sa ita I tymmen pluh iing, bad ita ruh I 
la kren ia kata ka dur. Hynrei haba ki shipai ki la kem, I la kyrpad 
bad nguh arti arjat ba kin pyllait noh, hynrei kim sngap bad leit 
ialam beit sha jan jong ka. Haba ka la tohkit ia 1, 1 la iathuh lut 1 a 
kita kiei kiei ki jingjia ia ka iing jong I, kumta ka la pyllait noh ba in 
leit la ka lynti. 

Kum ka briew kaba leh khuid leh suba man la ka por ka ju 
leit sum sha kawei ka wah kaba jngai na shnong. Katba ka dang 
sum bad law ia ki riam ki beit ba ka phong, la iohi kynsan u syiem 
ia ka katba u dang iaid kai. U pat haba u la iohi lut nadong shadong 
ia kata ka riam ka beit bad ba ka dei pleng ka kynthei u la shu 
sngap jak khlem iathuh hano hano. U Syiem namar ba u dei uba 
dang khynraw ha la marwei u la rai ban shongkurim ia ka. Man la 
ka por haba u shong u bam u dih ha la marwei, u shu sngew 
sammut ia kata ka jingleh ka shakri jong u.Shisien ka la kylli ia u 
balei ba u rkhie haba u peit ia ka, u pat mar kumta u la tur sha jan 
jong ka bad ka wiat rymmuifi u shim ia ka tupia bad u shniuh ba ka 
buhrieh u paw, ka ruh ka la shu rkhie noh. Nangta ki la iapynbeit ia 
ka sngi ban ia pynhiar synjat noh. 



KA SUDRUP 


Ha kawei ka sngi u kpa ka Sudrup u la khreh ban leit iaid kai 
sha ri Dkhar, te kum u Patsha ba don khun tang ma ka hi, u la 
lcwah ban pynhun ia kaei kaei kat kaba ka kwah. Shuwa ba un 
mih noh na iing u la ong ia ka, ka kwah ba un wanlam kaei ne un 
thied ei ei na ri Dkhar. Ka Sudrup pat kam kwah ei ei lait tang ka 
iit khmih ba un thied na ka bynta jong ka, ynda ka la ong kumta u 
la kular ba un wan rah. 

Haba u la leit sha Dkhar hadien ba u la sah katto katne sngi 
u la dei ban wan phai noh sha la ka Hima, hynrei ynda u la poi ha 
jhad ban shong noh u la kynmaw khlek ba u la klet ban thied ia ka 
i'itkhmih ba ka phah ka khun ba u ieit thep mynsiem. Mar kumta u 
la pynsangeh ia kata ka jhad bad u hiar ban leit thied. Haba u la poi 
ha la shnong u la ai ia kata ka lit ha la ka khun. Ka Sudrup mar 
synioh ia kata ka lit ka la dap da ka jingkmen kaba khraw bad ka 
la leit buh khop sha la ka kamra thiah la jong. Man la ka sngi ha la 
marwei, ka shim ia ka "fit bad kylli, ko lit mano ba bha briew tarn? 
ka lit ruh ka jubab, dei ka Sudrup ym don shuh ha pyrthei lait na 
ka. Shu kumta hi mania ka sngi ka ju kylli ia ka lit. Ha kawei ka 
sngi ka meinah jong ka, ka la peit tuh hi sia na I pongshai bad haba 
ka la iohi ba ka iit ka jubab, ba ka Sudrup ka dei kaba bhabriew 
tarn, ka la leh sainti bad peit bniah hangno ka Sudrup ka buhrieh ia 
kata ka lit. Ha ka por ba ka Sudrup kam don ha kata ka kamra, ka 
la rung sop bad tuh noh ia kata ka lit. Haba ka Sudrup ka la rung 
ha la ka kamra ha ka step kaba bud bad ka thmu ban shim ia ka iit 
hynrei ka shem pynban ba kam don shuh. Kumta ka la shu sngap 
noh kam nud kylli ne tohkit namar ba ka tieng ia la ka meinah, bad 
ba ka kynmaw bha ia ki jingpynjynjar jong ka, ha bym don u kpa. 
Ynda ka la kham san khyndiat ka meinah kaba la pun da ka 
jingsniew ban pynjot ia ka Sudrup namar u Patsha u ieit eh, ka la ai 
jingmut ia u ban leit pynshong skul noh sha shnong ki kmie ki kpa 
jong ka. U ruh na ka bynta ka lawei ka khun marwei u la kohnguh 
khlem j ingkhohfiioh. 



Ha ka step kaba bud, ka la ialam bak sha kata ka shnong ba 
sah ki kmie ki kpa jong ka. Ha ka jingiaid lynti ba jngai, kakhynnah 
kam lah khlem da shongthait kumta ka Sudrup ruh ka la ong ba ka 
kwah ban shongthait shuwa namar ba ka la mill syep rnih syar 
palat. Kata ka meinah ruh ka la kohnguh. Haba ki la ia shongthait 
ha kata ka jaka khlaw ba rben bad ba I ngiew ban peit, ka Sudrup 
ka la iohthiah, mar kumta joit ka meinah ka ieng bad ka ieh ia ka 
hangta marwei. Ynda haba ka la poi ha iing u Patsha u la kylli bad 
ka ruh ka jubab beit ba ka la wan buh. Haba ka Sudrup ka la 
kyndit na ba iohthiah, ka shem ba ka la miet bad dum thlip khlem 
iohi ei ei ruh hangta ka la iam ihnud ihnam ha la marwei bad tang 
shi phang la wan u wei u ksuid u la rah ia ka nangta bad pynshong 
ha la iing. Ka pat ha ka jingtieng, nyngkong kam nud ban peit sha 
u bad ka khaprip ngaifl tad ynda u la khroh ba ka sa khyllie khmat. 
Haba la poi ha iing jong u, u la ai ka bam ka dih kaba pahuh pahai 
katba ka kwah, nalor nangta ruh u kam khun ia ka namar ba u dei 
uba marwei. 

Dangstep kata ka meinah ka la shim ia ka iit bad kylli kumba 
leh ka Sudrup, ka iit pat ka jubab, ba ka Sudrup ka don bad u ksuid 
ka im ka jingimba pahuh pahai kham palat ban ha la iing. Haba ka 
la iohsngew ia kane, ka la ong ha u Patsha ba kan shet jingbam 
ban leit ai i'a ka Sudrup, u ruh ha ka jingshida jingmut u la shah. 
Haba ka la leit ha kata ka jaka, ka la iohi ia kawei ka krem bad dei 
hangta ba ka suba ba ka Sudrup ka sah. Mar kumta ka leit tied 
jingkhang bad ka Sudrup ruh ka plie. Ha ka jinglong khynnah kam 
tip ba uta u kpu ba ka meinah ka ai u dei ba ka la thep da ka bih 
hapoh, kumta hadien ba ka meinah ka la leit ka la bam bad ka la 
iap. Haba u ksuid u la poi u shem ba ka la iap bad u pynim pat, 
ynda haba ka la im pat u la mana ba kam bit shuh ban plie iing 
ynda wan mano mano ruh bad ka ruh ka kohnguh. 

Ka meinah haba ka la poi ha iing ka la kylli ia ka iit shaphang 
ka Sudrup, ka iit ruh ka jubab ba ka la im pat ba u ksuid u pynim. 
Kumta ka la thaw buit thaw lad ban leit biang. Ha ka sien kaba ar 
ruh ka la leit biang bad ka Sudrup ruh ka la bam bad iap biang. 
Haba la poi u ksuid u la pynim pat nangta u la sneng bad ong, kane 



ka dei ka sien kaba ar ban pynim biang ia phi, ha ka sien kaba lai 
te ngam lah shuh, phi khun wat nym plie shuh iano iano lada don 
ba wan. Ynda ka meinah ka la poi ha la iing ka la kylli biang ia ka 
lit, hynrei ka jubab ba uta u ksuid u la pynim biang, hangta ka 
meinah ka la sat sia bad leit biang ha ka sien kaba lai bad dei artad 
hangta ba u ksuid ruh um lah pynim shuh, haba u la poi ha iing uta 
u ksuid u la iam pangnud namar ba u bynnud eh ia ka, u la thep ia 
ka met jong ka ha kawei ka synduk ba phymai bad buh da ka ksiar 
bad mawkordor ha ka met jong ka. Ia kata ka synduk u la pynkie 
ha kawei ka wah kaba tuid sha duriaw. Kata ka meinah ka la tem 
ksing ha la ka jingmut jingpyrkhat namar ka iit ka la iathuh ba ka la 
tap bad ba u ksuid u la pynkie ha wah. 

Kaei kaba jia ia ka Sudrup, ka khana ka iathuh ba haba kata 
ka synduk phymai ka la kie bad poi ha ka pung kaba heh, la iohi u 
Patsha ri thor katba u dang shongkai ha phyllaw. Mar kumta u la 
hukum ia la la shipai ryngkat ki maji ban leit shim ia kata ka synduk 
phymai. Ynda haba ki la wallam hajan jong u, haba ki la plie la 
shem pynban ia ka met iap ka Sudmp ba bhabriew ryngkat ki 
ksiar bad mawkordor ha ka met jong ka. U patsha u la phah ia ki 
stad sumar ban pynim pat ia ka. Namar ka jinglong hok bad jinglong 
shisur ka Sudmp, uwei u stad u la lah ban pynim pat ia ka. Haba 
ka la im pat u Patsha u la shongkurim ia ka bad iohkhun saw ngut, 
ar kynthei bad ar shynrang. Ynda haba kita ki khun ki la kham san, 
ka Sudmp ka la kynmaw tympang ia la u kpa bad ka kwah hir hir 
ban leit sha jan jong u. Haba ka la pynsngew ha la u kurim, u la 
kylli bniah shaphang jong ka bad ka mh ka la iathuh ba ka dei ka 
khun Patsha Ri Khasi bad ka jingpoi jong ka shata dei na ka 
jingshukor ka meinah, ter ter ka la iathuh lut ia kata ka jingri u 
ksuid. Shuwa ban leit, ka Sudmp ka la ong ba dei ban thoh shithi, 
khnang ba u kpa jong ka u dei ban tip tangba ia ka kyrteng jong ka 
ym dei ban pynpaw, kaba mut ban iathuh ba u khun Patsha bad ka 
lok ryngkat ki khun kin sa wan kai sha u. U kpa khun jong ka mh 
u la kohnguh kumba ka la pashat jingmut. 

Haba ki la leit, ia ki la wan shaw da ki shipai ki swar u Patsha 
Ri Khasi kum ka jingburom ia u Patsha Ri thor bad ha ka juh ka 
por la pynlong ka jingiabam ia dih sngewbha. Haba ka Sudmp ka 



la poi ka iohi ba u kpa jong ka u la tymmen bha bad urn ithuh shuh 
ia ka bad u dang mut hi ruh ba ka dang pule namar ba katba u kylli 
na ka meinah ka ong, ba ka dang shong skul. Ynda ki la dep bam 
dep dih, u Patsha Ri thor u la kylli shaei ki khun jong phi ? u ruh u 
la jubab da kaba ong, ba u don tang kawei ka khun kynthei bad ba 
ka dang shong skul sha shnong ka meinah ryngkat ki kmie ki kpa 
jong ka. Kumta ka Sudrup ka la khot ia la u kpa sha kyndong ka 
pynithuh ia u ba dei ma ka, hangta u la iam bad doh-piam ia ka, 
nangta ka la iathuh lut phar ia ka jingleh ka meinah ter ter. Haba u 
la sngewthuh lut, ka Sudrup ka ong ia u ba u dei ban pan ia ka iit ba 
ka buhrieh. Uta u Patsha kum u ‘ laren u la bymgem ba kan sei ia 
ka iit ba ka buh bad khlem pynslem namar ka jingtieng ka leit shim 
bad leit ai ha ka Sudrup. 

Kum ka jingburom ia uta u ksuid uba la ri bad sumar ia ka, u 
Patsha u la ong ba kin leit iakynduh. Ka Sudrup ka la leit ialam 
ryngkat ki shipai bad baroh shi iing ki la leit sha kata ka jaka ba u 
ksuid u shong. Haba ki la poi ka Sudrup mar ia iohi ia u ksuid ka la 
leit ban snoh rdin ha ki ksangti jong u, kita pat kiba bud bad ka, ki 
la tieng ym don pyrthei shuh hynrei ka la pynshngaifi ba ym lei lei. 
Nangta u Patsha u la khroh ia u ksuid ban leit kai sha iing jong u 
bad u ruh u la kohnguh. Ka meinah nalor ba ka la raikhoh namar 
ba kam bam kam dih shuh bad ba ka la sngewsih palat ia la ka 
pap, haba u ksuid u la poi ha iing Patsha u la shim ia ka bad khfliot 
ha ki lynghoh kti jong u. Hadien kata u Patsha tymmen u la aiti noh 
ia la ka Hima ha uta u khun shynrang nyngkong jong ka bad ka 
jong u kpa jong ki pat ha u khun ba ar. 


KA THYMMEI U NONGUMtflUH 

Ban wad ia ka thymmei ne tynrai jong kano kano ka shnong 
ngin shem bad lap lyngba ki khanatang bad syrwet jong ka mynnor 
ldba pyni ia ki dak ki shin jong ki jingtei jingshna na ki shympriah 
kti jong ki longshuwa. Kumjuh ruh ia ka shnong Umfliuh ym don 
ba tip naei ka wan, hooid wat la ki nongshong shnong ki tip ba ka 



wan na kata ka jaka ba ki khot Lumlangngar hynrei kim bna pat 
kaei ka daw kaba la pynlong ia ki nongshong shnong ban kynriah 
noh shawei. La don ruh ka jingong ba ka kyrteng jong une u lum 
uba dei ka thymmei jong ka Umfiiuh la jer da ki Phareng kiba ju 
wan buh tiar thma ha ki por hyndai dei na kata ka daw ba ka 
kyntien ‘Longer’ haba ki Khasi ki kynnoh ka kylla ‘Lyngngar’. 

Ia ka shnong ka thaw la seng la pynlong halor ka nia ia pan ia 
ong na u Blei nongbuh nongthaw lyngba ki ryngkew ki basa, ki ‘lei 
mulukki ‘lei jaka ba kin pdiang hun pdiang suk bad ha ryngkat ka 
kyrkhu kyrdoh ia ki nongshong shnong ba kin roi parum pareh, ba 
kin koit kin khiah bad ba kin ia im suk im saifi. Nyngkong nyngshap 
lyngba ki khana nongtymmen u lum Lyngngar u dei ka jaka jong 
ka shnong ki Nongumniuh, ki briew ha kata ka por ki ia im suk im 
sain bad ki iaroi parum pareh, kim ju don jingkhuslai ha lynterki 
saw aiom, ki sup ki thiarjong ki la pyndap bad shlei daki jingkyrkhu 
kyrdoh U Blei. Une u lum u don ka bor ba maian haduh katta 
katta, kane ka paw shynna haduh kine ki sngi. 

Kaba nyngkong eh ka maian ba une u lum u don, ka long ba 
katba nang jngai lada phi leit na ki themjong ka Bangladesh une 
u lum ruh u nang jrong. Shuh shuh lada phi leit na ki thaifl Jaintiapur 
phin iohi ba une u lum u paw kyndiang kum uba don hajan eh. 
Kaba ar pat ka bor ba maian kaba don ha une u lum ka long haduh 
mynta, ba man la uwei pa uwei u mrad khlaw shuwa ba un leit 
shang leit krih sha kiwei pat ki jaka, ki hap ban da leit nguh leit 
dem nyngkong eh halor une u lum bad shisien ba ki la leit ym ju 
don koit ba ioh pyniap ia ki. Ki tymmen ki iathuh ruh ba u pukni 
barabor shuwa ba un leit wad doh pyut sha kino kino ki jaka u ju 
leit peit dorbin na kliar jong kawei ka dieng kaba heh kaba don 
hajrong jong une u lum. La ong ruh ba lada jia ryngkhat wat haduh 
kine ki sngi ba u nongbeh mrad u shem ia kano kano ka mrad kaba 
iaid ne ba her ba ki don halor une u lum da lei lei ruh kim ju ioh 
pyniap. Ki riew rangbah kiba ju brai bha ban leit siat mrad bunsien 
ki iathuh ba haba ka mrad ka mih ha ka por kem iongrein ne por 
miet katba ki dang peit da ka khmat kin iohi ba ka dei ka mrad 
shisha ka khih ne ka bam jingbam hynrei phew se ynda ki la siat 



leit dei pynban ha ka dieng pyut kane ka pyni ba ka ryngkew ka 
basa ka buhrieh ne iada hi ia kita ki mrad. 


Kaei pat kaba jia ba u Umfiiuh ba un kynriah shnong noh na 
une u lum. Ka khana ka ong, na ka daw ba kawei ka khynraw ka 
leit thad ia la ka jaifi da mynraifi halor uwei u maw uba ju ai um 
bam um dih ia ka shnong ka thaw bad uta u maw ha ka jingsngew 
iam rem bad dem fiiuhmat u la phet bak bad la u para sha kawei 
pat ka jaka dei na kata ka daw ba ka um ka wah ka sa mgat noh 
bad haba ym don um shuh ka la pynlong ia ki briew ban phet 
shnong noh sha kawei ka jaka ba ki khot mynta Umfiiuh. Ka 
jingshisha ka sah ia kaba ngim lah ban len ba u ‘khar Bangladesh 
um ju tip ia ki nong Umfiiuh ba ki dei na ka shnong Umfiiuh hynrei 
u ju khot ba ki dei ki Lyngngar Ponj i. 


WAD JINGIEIJ SHA KHATAR SNEM LYNTI 

Ha kawei ka shnong la don amgut ki samla shynrang kiba la 
ia ieij jan pran haduh katta katta bad kita ki dei u Patsha bad u 
Myntri. Ynda ki la shongkha ruh ki kurim jong ki, ki la ia armet 
lang bad kha da ki khun shynrang. Kine ki khun shynrang kumba 
long lem ki kmie ki kpa jong ki, ki la ia ieij haduh katta katta tad 
haduh ba kin da ia samla bha. Ha kawei ka sngi ki la ia leit beh 
mrad sha ka khlaw bah khlaw san kaba jngai na shnong. Ha kata 
ka jingiashang ia krih jong ki amgut, ki la iohtam pynban da kawei 
ka kot kaba thoh kum ka kynja shithi. Haba u khun myntri u la pule 
ia kata ka shithi ka thoh kumne; 

“Nga dei ka khun Patsha, nga kwah bain iohi ia ka pyrthei ka 
mariang, ka bneng ka khyndew, hynrei long leh nohei ba I pa im 
ailad bad shu set kut ia nga hapoh kamra. Nga don ka dur bad ka 
met ka phad kum ka tham soh, bad lada don mano mano ba kwah 
ban iakynduh bad nga, ki hap ban pynlut por khatar snem lynti ban 
poi sha ka jaka ba nga sah.” 




Katba u khun myntri u dang pule u khun Patsha u pynieng 
shkor triang bad phah biang ba un pule sa shiwat bad u khun myntri 
ruh u la pule biang. Ha lynti ba ki iaid ki la ia pyrkhat kumno yn leh 
ban poi sha kata ka jaka, ha kaba khatduh u khun myntri u la aibuit 
ban shna shuwa da u kulai kot bad hadien kin sa ia mih beit ryngkat 
ki jingbam jingdih kat ban biang kata ka jingiaid lynti bad kin ia mih 
ruh khlem da iathuh hano hano wat ia la ki kmie ki kpa. U khun 
Patsha ruh u la sngew iahap jingmut bad kohnguh beit. 

Ha kawei ka sngi ynda ki la ia pynbiang pynbit ia kita kiei kiei 
khamtam u kulai kot ba ki dei ban iashong, ki la iamih bak bad ia 
uta u kulai kot ki la pynher sted ha suifi kumba her ka jet. Ynda la 
poi ha kawei ka shnong ki la ia pynhiar noh ia uta u kulai kot bad 
leit pan basa ha iing iwei I tymmen. Haba ki la ia rung ha phalor ki 
la kyrpad ia ita I tymmen ba in ai basa ia ki shimiet. Hynrei ita I 
tymmen ruh I la pynphai nia da kaba ong; “Kumno khun ngan ong 
haba 1 iing jong nga phi la ia iohi hi kum I iing syiar, tang ban iarung 
ka khlieh te ka long.” Koit kam pher meirad tangba phi la ai basa 
lem ngin sngewbha shibun eh. Ki la ia ong baroh amgut To kata la 
jubab I meirad. Ynda la poi ka miet, hadien ba ki la dep bam dep 
dih u khun myntri u sdang ban siang thiah. Katba u khun myntri 
bad I meirad ki dang ia shong bam kwai, u khun Patsha u la sdang 
ban thiah noh bad ha kata ka jingthiah jong u, u la buh la ka khlieh 
hapoh iing bad ki kjat sha lyniar. Haba I meirad I la iohi ia ka 
jingleh u khun Patsha i la rkhie sammut da kaba ong, “Balei khun 
phi thiah kumto.?” U khun Patsha u jubab da kaba ong “ba phi ong 
te meirad tang ka khlieh te ka long.” “Em khun, phim sngewthuh,” 
phai nia I meirad, “ka jingmut jong nga ka long ba ngin ia khih ia 
kdet hapoh te ka khapngiah hynrei ban ong eh ban nym long ban 
iathiah te em.” “Kane ka jaka ka dang long.” Kem ktien sa u khun 
Myntri, ka dei keifl kumba ong I ‘rad. Mar kumta hi u khun Patsha 
u la pynbeit jingthiah noh hapoh iing. 

Haba ki la ia khie thiah mynstep ki iohi ia ka meirad ba ka 
shna syntiew. U khun myntri u la kylli, “Iano meirad phi shna 
syntiew ?” I meirad ruh I la jubab, “Nga shna na ka bynta ka khun 
Patsha te phi khun.” “Haba kumta phi ioh pisa meirad.?” Tohkit u 



khun syiem. “Nga ioh tang u khaw shi sien shet man ka sngi.” 
Haba ka meirad ka la dep shna, ka la 1 eit ai ha ka khun Patsha. 
Hadien ba ka meirad ka la wan phai iing ka la wanrah ia u khaw 
ban shet ja. Kumta ki la ia kylli bniah, “kaba kumno meirad kata 
ka khun Patsha ka long,” la kylli u khun Myntri. Ka meirad ka 
jubab, “kata ka khun Patsha te phi khun ka bymju iohi briew lait 
noh tang ia nga, ka bneng ka khyndew, ka pyrthei ka mariang bad 
ka sngi u bnai, ki khlur kiba dei ki jingthaw jong u Blei ha ka, ki 
long ki bym don dor ei ei”. “Kumta phi ong meirad,” ki la ia jubab 
lang baroh amgut. Ha ka step kaba bud ka la shna biang bad leit ai. 

Ha ka miet kaba ar kine baroh amgut u khun Patsha bad u 
khun Myntri ki la ia pyrkhat bad puson ia kato ka shithi ba ki ioh 
tarn na safiium, khatduh ki la ia mutdur ba ka lah ban dei beit kato 
kaba thoh ha kato ka shithi. Kumta ha ka step kaba lai ki la ia 
thaw buit ba u khun syiem un shna hi ia u syntiew bad hapdeng uta 
u syntiew kin thep ia ka shithi. Kumba la ia thmu ha kata ka step 
u khun Patsha u la ong ha 1 meirad, “ieh meirad mynta ka sngi 
ngan pynshna ma nga.” “Phi nang sell” la kylli I meirad, “kein noh 
ioh duh ei ka jaifi.” “Em meirad kane ka jain thain syntiew don 
kiba die hangne ha shnong?”. “Hooid, la jubab I meirad. To lada 
ym long ngan pynthied manga.” La ong u khun Patsha. Kumta ka 
meirad ka la shah ia u ban shna. Haba u la shna ia uta u syntiew, 
ka meirad ruh ka la shoh bieij haduh katta katta namar ba u kham 
itynnad ban ia uba ka shna. Ynda u la dep shna, kumba la ia plan, 
hapdeng uta u syntiew u khun syiem u la thep da I shithi ba la thoh 
da u khun Myntri bad ki la bthah ruh ia I meirad ba haba 1 leit ai ha 
ka khun syiem in iathuh ba ka dei ban peit hapdeng u syntiew ba 
don ei ei. Kumta ka meirad ka la kohnguh. 

Haba ka meirad ka la leit rah ia uta u syntiew, u Patsha u la 
lyngngoh ba uta u syntiew u kham pher bad itynnad shibun ban ia 
uba ka shna ha ki sngi ba la dep. Mar syniohi hi u la kylli, “mano ba 
shna meirad ba u itynnad katne katne.” Ka meirad ruh ka kren 
sarong da kaba ong, “balei ngam nang seh ban shna pynpher.” 
Kumta u Patsha u la phah ba kan leit ai ha ka khun jong u bad 
kumba la bthah ka meirad ruh ka la iathuh ha ka khun Patsha ba 
kan plied bha hapdeng u syntiew don ei ei. Ynda ka meirad ka la 



Ithreh leit noh namar ka jingitynnad palat jong uta u syntiew, u 
Patsha u la phah ia I ba in kit ia u khaw katba I lah hynrei I ruh 
tang san kilo ka bor jong I kam lah shuh. Ka khun Patsha haba ka 
la plied ia kata ka pdeng uta u syntiew ka shem ba ka don ka shithi 
ba la khylliap rit bha. Hapoh kata ka shithi ka thoh kumne; “ngi 
kwah ban ia kynduh khnang khnang bad phi, ngi dei kiba na khatar 
snem lynti. Ngi donbok ba ngi la poi ha kane ka shnong bad lada 
long kaba lah phi dei ban pynlait por ha kano kano ka sngi ba ngin 
wan.” Haba I meirad I la poi ha iing, kita ki amgut ki samla ki la 
kylli, “kumno meirad u Patsha u ong.” O! la iathuh I meirad u la 
iaroh bad kylli pyrthew mano ba shna, hynrei nga ruh nga kren 
khyllew da kaba ong ba nga shna hi, bad u la ai khaw ia nga katba 
nga lah ban kit, hynrei nga pat tang katne nga don bor. “Ia uto pat 
u syntiew haba phi leit ai ha ka khun jong u, phi la bthah ba kan 
plied hapdeng?” la kylli u khun myntri. ‘Hooid’ khun jubab I meirad. 
Ha ka step kaba bud u khun Patsha u la shna biang bad phah leit 
ai ha ka meirad, hynrei u khlem thep shithi shuh namar ba u ap ia 
ka jubab ia kaba u la dep ai. Ynda I meirad I la wanphai na iing u 
Patsha, I la rah ia ka shithi ba ai ka khun jong u, bad haba kita ki 
samla ki la ia plied, ka thoh kumne; “nga ruh nga da kwah shisha 
shisha ban iakynduh briew, hynrei A! kordit, ngam ju iohi ia ka 
pyrthei mariang, ka bneng ka khyndew namar I pa I shu set kut ia 
nga hapoh kamra.” Haba ki la dep ia pule u khun myntri u la ai 
jingmut da kaba thoh da ka shithi, ha ka sien kaba ar. Kumba ki la 
leh mynnyngkong ki la thep biang hapoh uta u syntiew ia kata ka 
shithi kaba thoh kumne, “ong ia I pa jong phi ba in shnajingkhang 
iit ne pei thliew khnang ba phin iohi ia ka pyrthei mariang bad iohi 
briew, hynrei lada phi shu set kut kumne te ngan sa bieij namar ba 
nga shu sah kut ha jingdum. Kumjuh ruh ngi lah ban thaw lad ha 
kano ka rukom ba ngin ioh ban shongkai bad phi.” Haba I meirad 
I la leit ai ia uta u syntiew ha ka khun patsha i la iathuh shuh ba 
kan peit kumba myn nyngkong hapdeng u syntiew. Ka ruh kumba 
i la ong ka la kohnguh. Mar ia dep pule ka la shem buit kumba la 
ai jingmut da kata ka shithi. Ka la ud ia la u kpa ba un leh ia kata 
kaba ka kwah bad u ruh namar ka jingieij ia ka u khlem pynslem 
bad u la hukum mardor ia ki misteri ban pyndep. Haba kata ka 



jingkwah jong ka, ka la urlong ka la phah da ka shithi ha ka step 
kaba bud ha ita I meirad ba wan ai syntiew. Ha kata ka shithi ka 
thoh kumne, “nga la phah ia kata kaba phi la ai jingmut, I pa I la 
pyndep bad mynta ka sngi phi lah ban wan ha ka por khyndai baje 
mynmiet ngan ap ha kamra jong nga.” Ynda ka meirad ka la poi 
ha iing ka la ai ia kata ka shithi ha kita ki samla, hadien ba ki la dep 
pule ki sngewthuh ba kawei ka sien jam ba nyngkong ki la jop. 
Hangta ki la bniah ia ka meirad ia ka jaka rung jaka mih thik pa 
thik, haba ka la iathuh ki la iarai ban leit peit. 

Ynda la dap khyndai baje mynmiet ki la ia mut ban leit noh 
hynrei amgut ki la ia kylliang ktien ba ka bha ong u khun Myntri 
ban leit shiphew baje namar ba ka kham kynjah ka pyrthei. Haba 
ki la leit ha ka por shiphew baje, ki shem pynban ba ka iohthiah 
lyngngai don tang ki shuki ba ka pynkhreh ba kin iashong amgut 
ryngkat bad kata kaba ka iohthiah mar pyrshah bad kita artylli. 
Kim ia nud pynwit ne kyrsiew kumta ki la thoh da ka shithi kumne 
“ngi la ia wan mynta ka miet, hynrei ngim ioh ia shong kai, ngi la 
iohi ia phi hynrei phi pat phim iohi ia ngi te lada long kaba lah ngin 
wan pat ha kawei pat ka sngi sa buh por.” Ia kata ka shithi ki la 
buh ha ka met jong ka, da kaba thmu ba lada kan kyndit bad khih 
met kan hap ha madan. Tang mar san ne hynriew jam ba ki mih na 
kata ka iing ka la kyndit thret naba iohthiah bad ioh ia kata ka 
shithi, haba ka la pule ka la sngewsih namar ba ka la iohthiah. 

Ha ka step kaba bud ka la phah shithi biang ha I meirad ba in 
ai ha kita ki samla bad ka la iakut biang ba kin wan noh shiphew 
baje. Ha kata ka sngi kaba bud pat ki la leit noh khyndai baje 
hangta ruh ki shem ba ka la iohthiah biang bad ki ruh ki la pynpaw 
hi ia la ka jingsngewsih ba kim ioh lad ban iakynduh namar ba ka 
iohthiah bad ki la buh da ka shithi kumba ki leh ha kaba myn 
nyngkong ha ka met jong ka. Ha ka sien kaba lai ka la rai ban shu 
buh noh da ka um pjah ha dabor khnang ban ym iohthiah shuh bad 
ka la phah biang ba kin wan noh khyndai baje mynmiet. Kine ki 
samla ruh ki ngeit ba ha kane ka sien kaba lai kin sa iohlad ban ia 
kren ia khana. 



Kumba la ia kut jingmut na baroh ar bang mamla, ha kata la 
miet kaba lai ki la iohlad ban iakren ia khana bad ia khublei. Hadien 
ba ki la ia kylli pyrthew bad ia shong kai slem, u khun myntri kum 
u ksiang u la buh ka jingkylli ia u khun Patsha kumno u sngew la 
undang sngew kwah shuh ne em ban leit phai shnong haba u poi 
hangne. U rah u la pynpaw shai ba um sngew kwah shuh lada I 
kongthei in shah ban un shong noh hangta. Nangta u khun Myntri 
u kylli sa na ka bang ka khun Patsha, “thei phi pat phi sngew 
kumno, hato phi kwah ne em ba une u samla un leit phai noh sha la 
shnong?”. “Em ngam kwah, nga kwah ba in shong noh hangne.” 
Hangta u khun Myntri u la sngewthuh ba ka tara jur kam noh 
shibang ha kaba u la ong artad, “kane te imat ka dei ka plan u 
nongbuh nongthaw ym ka jong u briew, phi baroh amgut nga 
sngewthuh ba phi iadon ka juh ka jingmut te donkam ia I thei ba iri 
iathuh ha la I pa hynrei na ka bang une u samla te ka eh namar ba 
ngi ia jngai shnong palat.” Hynrei tang kawei ka buit la ong u khun 
myntri ba ngan ai ia phi kong thei, “shibit por jan kynjat shai iam 
kynsan na la kamra thiah bad I pa jong phi in sa wan beh, ynda I 
wan iathuh ba phi phoh sniew ia ki briew amgut ha iing I meirad 
kiba wan.” Ynda ki la dep bthah kumta ki la ia mih noh. Ka rah 
kumba u khun myntri u la ong ka la leh bad mar syniohsngew u 
Patsha ka la iathuh kumta hi kumba la hikai. Ynda u Patsha u la 
sngewthuh na kata ka jingiathuh jong ka u la leit iaid swait hi dalade 
bak bak sha iing ka meirad bad haba u la shem ia amgut ki samla 
lud, u la leit phah khot ha ki myntri. Kita ki samla rah haba ki la poi 
ha iing u Patsha ki la iathuh ia la ka jaka ba ki wan. Namar ka 
jingbha briew bad biang rynieng ryniot u khun Patsha uta u Patsha 
u la sngewphuh mat phuh mut ban imon pyrsa noh. Kumta u la leit 
ialam sha ka kamra ba don ka khun khynraw jong u, haba u la 
pynithuh bad kylli ia uta u samla(u Khun Patsha) la u ngeit ne em 
ban iashong kurim noh bad ka khun jong u, u khun Patsha, ruh u la 
pynpaw ba um lah ban kymgah kat ia u Patsha nangta haba u la 
kylli sa ia ka khun lajong ka ruh ka jubab ba kam lah ban haramne 
lyndet ia la u kpa bad ka kohnguh ban iashong kha bad uta u 
samla. Haba kine arliang ki la ia mynjur la pynbeit ia ka sngi kyntiew 
kurim kloi kloi bad u khun u Patsha u la ia poikha suk ha ryngkat 



ka kmen ka tamasa bad kata ka samla kaba u la angniid naduh 
kato ka por ba u ioh pule ia ka shithi ha khlaw beh mrad. 

Hadien ba ki la iashong katto katne bnai, u khun myntri u la 
ong ba u hap ban leit phai shnong noh. Haba u la poi ha shnongv ki 
kmie ki kpa uta u paralok ki la tohkit ia u, shano u khun jong Id 
namar ba u shu jah la ka jah bad ba ki ngeit ruh ba u la iap. Hynrei 
ukhttn myntri ruh u la iathuh lut ia kiei kiei baroh kiba ki la iakynduh 
bad ong ruh ba u la jan wan. Haba ka khun Patsha ka la armet bad 
ka la kot sha ka khyndai ne shiphew bnai uta u kurim jong ka, u la 
ong ba u hap ban leit mih noh shajan la ki kmie ki kpa namar ba u 
la kynjah iing eh bad ba ki ruh kin lynga pisa haba ki tip na u 
paralok jong u. Kata pat ka lok jong u kam shah ba un leit tang 
marwei, ka kwah ban leit bud lang hynrei u kyntait namar ba ka 
lynti ka jngai bad ba ka ruh ka la jan dei por kha. Hynrei un leh 
kumno ha ka por ba u kiew ha la u kulai kot, ka la kiew kynsan joit 
bad shong hadien jong u, kumta u la ialam la ka ialam lang. Namar 
ba une u kulai kot u dei ban her ha suifi, ynda haba ki la poi ha 
kawei ka duriaw kaba don ha shiteng na kata ka khatar snem lynti 
(lada iaid da ka kjat) kata ka kurim jong u, ka la suhkha. Hangta u 
la kut ka buit ka lad kumno un leh, ha kaba kut arsaw sien u la 
pynhiar hapdeng jong kata ka duriaw namar ka don kawei ka dew 
lynnong. Hangta kata ka lok jong u ka la kha khun synrap amgut 
ki shynrang. Namar ba ka dei ka por tlang kata ka lok jong u ka la 
ud khriat bad ka kwah ban ioh syiad ding. Haba u la iohi ia kata ka 
jingud khriat jong ka, u la shim la u kulai kot bad u la kiew bad king 
kylleng'kata ka suiii ha kaba khatduh u la iohi ia ka jingshai jong ka 
ding ha kawei ka jaka, mar kumta mar mar u la pynher la u kulai 
bad hiar ha kata ka jaka. Haba u la hiar u shem ba don kawei ka 
tymmen kaba lah ban dei ka riewkhlaw namar ba kam phong jaift 
bad u shfliuh jong ka ruh uba pyiar rafiiaw khlem sad, haba u la 
kren katno katno ruh kam ai jubab ne kren. Khatduh u kdew ia ka 
ding, bad kane ka new khlaw ka la sngewthuh ba u kwah ding ka 
la shim ia uwei u tyllai ka woh ha dieng bad ka ring kyrshut haduh 
ba un kem ding. U khun Patsha haba u la iohi ia kata ka jingleh 
jong ka, u la pyrshang katno katno wat hynrei um hang. Ha kaba 
kut u la shu shim da ka ding tyllaw kaba meh ding bad rah bak da 




u kulai. Namar ka jingpaswut Iyer palat ha suit! kita ki dieng tyllaw 
ki la lip bad hap phliah ding ha uta u tyllai ba ubat ia u kulai kot, 
kumta u la hap ia lade j raid hapdeng kawei pat ka dew lynnong. 

Une u long kpa u la pisa lynga ha la marwei kumno un leh u 
khuslai u pangnud ia la ka tnga bad ia la ki khun, uimu shong 
hangta da ki bnai hynrei ha kawei ka sngi la wan lap u mynthna 
bad u la kit ia u sha Dkhar ba un long Patsha. Kaei pat kaba jia ia 
ka lok jong u, kane kaba pli haba ka sngewthuh ba ar sngi um wan 
phai ka la shu pynhun ia la ka mynsiem da ki ummat ba tuid ha ki 
ar liang ngap miet la bad sngi. Ha kawei ka step katba ka dang leit 
sha rod kata ka dew lynnong ban leit sait ia la ki jaifi ba ka kha 
khun la wan iaid kawei ka lieng uwei u Dkhar bad mar syniolii ia 
ka, uta u Dkhar u la tan jubor ia ka nangta. Um sngap shuh wat la 
ka nguh na ki kjat jong u ryngkat bad ka iam ka ud da kaba ka 
iathuh ba ka don ki khun kiba ka dang pynthiah bad ba u lok jong 
ka u dang leit wad ding hynrei uta u maji Dkhar um pynshah skhor 
satia hynrei u tan beit shapoh lieng la jong. 

Haba ka kmie kam don shuh ki khun ki im ha ka jingri 
jingsumar u Blei. Kum ka jingkyrkhu Blei ba khlem lyndet, ha 
kawei ka sngi katba ki amgut shi tnga ki tymmen shakri masi ki 
dang pynbam phlang harod jong kata ka wah bah kawei ka masi 
kmie kumba'ka ju leh man la ka por ka rynsied ha um bad jngi 
haduh ban da poi ha kata ka dew lynnong. Ynda ka la poi ka ai 
buifi ia kita ki khunlung kumta shi kumta man la ka sngi. Ha kawei 
ka sngi ita I tymmen shynrang I la bud namar ba I la ipher ia kata 
ka jingleh ka masi kmie, I da snoh na tdong jong ka bad haba la ppi 
ha kata ka dew lynnong ka la thiah ialade bad ai buifi ia kita ki 
khunlung. Mar ia iohi ia kata ita I tymmen I la sympat noh ia kata 
ka masi sha shiliang kata ka wah bah bad ynda la poi i la shim ia 
ka lieng ban leit rah ia kita ki khunlung. 

Kata ka kmie ki khunlung kam shah hi tdot ia uta u Dkhar 
ban ktah wat tang ia ka met jong ka namar ba ka la iathuh hok ba 
um pat iap u lok jong ka. Ban pynshisha ia kane ka la pan da 
kawei ka wait shuri bad smai ba haduh khatar snem u lah ban ktah 
kti pat ia ka ne shongkha bad ka roh da ka mon sngewbha kan 



shah katba un leh. Ia kata ka shuri ka la buh hapoh syngkhlieh 
lajong. 

Kaei kaba la jia ia kita ki khunlung, ka khana ka iathuh ba 
kita ki nongsharai masi shi lok ki la ia kmen bad srigew heh kupar 
na mar ba kim ioh khun bad ki la ioh kabu ban shu kam khun ei noh 
ia. ki. Khnang ba ki briew kin nym suba ei ei ia ki, u lok kata ka 
tynunen u la ioh ka buit ba kan teh da ka jaifl ha ka kpoh bad leh 
kum kaba armet kumjuh rah ba kan leit mih sha kita ki maijan 
shn on g. Kita ki amgut shi lok ki sah kham jngai na ka shnong bad 
tang ki hi harad kata ka wah bah ki ba shong shnong. Kumba la ai 
buit uta u lok ita I tynunen rah I la leh kumta hi. Ha kawei ka sngi 
I la leit sha ki shnong ba maijan ban leit pynpaw pyrthei ba I la jan 
ioh khun bad ba ka pyrthei kam khmih lynti shuh namar ba I la 
tymmen. Ynda poi ha kata kawei ka shnong ita I tymmen I la leit 
shongkai bad ia bam kwai kumba leh lem ki nongkyndong. Haba 
ki la iakren ia khana, ita I tymmen I la ong kynsan, “imat u Blei u 
la leh phylla ia nga ka bym ioh khun, haduh katne ka karta u la 
pynkit khun.” Kita ki briew kiba don hangta rah ki la lyngngoh 
namar ba la iohi shisha ia kata. Ha kawei lei lei ka sngi I la nang 
pynheh shuh shuh ia la ka kpoh da kaba teh kham pynbun ka jaifl, 
ynda haba I la leit mih sha kita la shnong ba I la wan, ki briew ki la 
suba beit ba ka urlong shisha kumba I la ong. Don lei lei kiba ong 
ia I ba I lah ban kha khun synrap. Ia kane ka jingleh kita ki shilok 
ka long ba ki la ia plan lypa ba ki briew kin ngeit beit bad mutdur 
na ka jingheh palat ka kpoh ba in kha ar ar. Haba I la ioh sngew ba 
ki briew ki kitbok ba in ioh khun shi sien ioh amgut, ki la ong, “to 
ieh ngan donbok toi namar ba nga la dap bnai noh hi, lada ngan ioh 
shisha kumba phi la ia bishar khmat ngan khawai bad thang 
jingpynsawa. Haba I la sngewthuh ba ka khmat briew kam lah 
bishar ia ka jingthmu ba rieh jong I, i la ioh ka kabu kaba biang. 
Ynda la dap katto katne sngi ki la thang bom bula jraifl shi jraifl 
ban pynbna ba ki la ioh khun. Kiba ioh sngew rah ia kata ka jingsawa 
ki la ia mutdur beit ba I la kha khun. 

Haba kita ki khynnah ki la dap shiphew ne khatwei snem ki 
Ia phah skul noh sha lata ki shnong ba maijan bad haba la la dap 



khatar snem ki kmie ki kpa ting jong ki, ki la pyrkhat ba kill pcit 
noh ia ka kamai kajih namar ba ki baroh amgut ki la noh tymmen 
bad kim lah korbar shuh. Ha kata ka wah bah ruh ki hap ban 
khrong khajna ia kino kino ki jhad ne ki lieng kiba iaid lyngba namar 
ba kata ka jaka ka dei ka jong ki. Ha kawei ka sngi katba kjta 
amgut ki dang iashong ap jhad la lap ka miet ha kata ka jaka 
hynrei donbok la poi tang kawei ka jhad ba sangeh hangta. Ban 
leit shnong ruh ki sngewthait kumta ki la leit bad thiah miet noh ha 
khrum jong kata ka jhad. Namar ka jingdait palat jong u kaifl pyijong 
kim iohthiah baroh shi miet kumta ki la ia bymgia noh da ki jingiathuh 
khana. Uta uba kham rit u ong ha la u hynmen, “haba nga peit ia 
ka dur I bah nga I kum ka soh priam ih bad haba nga peit ia la ka 
dur pat kum u tiew mangkaro, I mei jong ngi pat ka dur jong I kum 
ka mga bad I pa ruh kum ka pring”. “Em phi,” kem ktien sa u 
hynmen, “I mei I pa jong ngi kim dei kito, sngap ngan iathuh,” 
kumba da tip lypa ia ki jingjia. “I mei jong ngi ha ka por ba I pa I 
mut ban leit sha shnong I meikha, I mei I leit bud lang bad khlem 
sngap wat haba I pa I la ong ieh namar ba I la jan kha khun hynrei 
I la kiew la ka kiew ha u kulai kot. Kumta ynda haba la poi ha 
kawei ka duriaw I mei I suh kha bad I pa I la pynhiar hangta ha 
kawei ka dew lynnong. Namar ba 1 mei I la khriat palat I phah ia 
I pa ban leit wad ding. Hynrei I pa pat haba I la ioh ia ka ding ruh 
na ka daw ka jingpaswut palat ka Iyer ia ka dieng tyllaw ba meh 
ding kaba I teh ha tdong u kulai kot, ki phliah ding ki ioh ban thang 
ia u tyllai katba I pa i dang bat na ryndang u kulai bad dei hangta 
ba I la hap artad sha tbian, I mei pat haba I pa im wan shuh I la 
shah tan jubor ha u Maji kawei ka jhad ha ka por ba I leit sait jain 
harud kata ka dew lynnong ba I kha ia ngi. I mei I la kyrpad katno 
katno ruh uta u Dkhar um pyllait satia bad I pa pat u mynthna u la 
ioh ban rong noh na kata ka dew lynnong ba I hap shapoh Dkhar 
bad pynlong Patsha artat namar ba ka dei ka jaka ba kyrduh Patsha.” 
Katba kita ki shipara ki dang iathuh khana, ka kmie traijonglci pat 
kaba don hapoh kata ka jhad ka la nang iohsngew lut kdar ia kata 
ka khana jong ki. Kumta man la ka sngi katba ki wan, ka la shu 
iam shu sngewsih bad kane ka jia hadien ba ki la ia leit. Ha kaba 
kut uta u trai jhad u la ai ka jingmudui sha u Patsha lajong, ba man 



la ka por haba kita ki khynnah khasi ki la wan, na dien jong ki bun 
sien ka iok jong u ka shu iam shu sngewsih wat ka bam ka dih ruh 
kam treh shuh. Haba la poi kat kata ka jingujor, u Patsha kum uba 
dei peit ia ka shong suk shong saifi jong ki khun ki raiot u la phah 
ka ijar sha ki tymmen kiba dei ki kmie ki kpa ting kita ki khynnah 
ba ki dei ban leit hajir kloi kloi, balei ki pynthutpyndiaw ia ka lok u 
maji man la ka por. Ynda haba ka jingujor ka la poi ha kti kine ki 
tymmen, ki la sdang ban tohkit ia kita ki khun ting, “kaei ka daw, 
balei ba phi leit pynwit pynsngewsih pynthut pynthynrei khun ia 
kata ka lok u maji.” “Em,” la jubab u hynmen bad u la iathuh 
kumba u la parom ha jhad ha uta u para. Ynda haba ki la sngewthuh 
ba ki la iakren tang kumta, ki la sngew skhem ban leit hajir shajan 
u Patsha. 

Haba ki la poi hajan u Patsha ki arliang ki shah mudui bad u 
nong mudui ki la ia ieng ha khmat u Patsha. Haba u Patsha u shim 
jingtohkit na u Maj i, u Maji u la iathuh kumba u la ujor nyngkong 
bad nangta pat ynda haba u la shim jingkylli na kita ki khynnah ki 
la jubab thik tang katkum ka khana ba ki la iathuh man la ka por ba 
ki leit thiah ha khrum ka jhad. Mar ia kut ka ta ka jubab, u Patsha 
joit u la ieng na ka jaka shong bad kumjuh ka kmie trai jong kita ki 
khynnah Id la ia doh ia dait bad ia piam ia la ki khun. Hangta hi kha 
ma kha kita ki tymmen aragut ki la duh khun noh hynrei kita ki 
khynnah kim shah ba kin phet bad ki kular ba ki dei ban ri ban 
sumar hi ma ki ha ki sngi ki jinglongtymmen jong ki. Katba ia uta u 
Dkhar pat katkum ki kam bad jingpynkheifi ia ka hok long briew 
man briew, la rai ban shu ot lain ia ka met ka phad jong u da ka 
khukri bad ber sa da ka mluh haduh ba un da iap suki hi. 

Ha kata ka jingiakynduh lut jong ki baroh saw ngut shi khun, 
u Patsha u la ong ia kata ka kmie ki khun ba um shaniah shuh 
namar katto snem ba ka iashong iasah lang bad u Maji ka la iapoi 
kha beit, hynrei ka pat kum ka kular ba ka la iasmai bad uta u maji 
ka la pynpaw ha khmat jong u da kaba ong, “me tip katno snem 
kine ki khynnah ki don mynta.” Uta u Patsha um tip. Hynrei ka la 
jubab hi da kaba ong, “ba sa tang shiphew sngi lada ngim iakynduh 
me la duh ban kam trai ia nga, ka daw ka long ba naduh ba une u 



Dichar u la ring jubor ia nga, nga la smai ha ka shuri ba nga buh 
hapoh syngkhlieh ba khlem pat dap khatar snem um bit ban ktah 
kti namar ba u lok jong nga um pat iap bad hadien kata un leh 
Icatba mon.Hynrei mynta sa shiphew sngi ka la dap khatar snem.” 
Haba u la sngewthuh ia kata u la kular pat ban iashong ia sah 
biang bad ka. 

<«■*>■ cantrai Iteafy 



KI KAMBAH U SHYLLONG 

Ha thaift ri war Mihngi la don uwei u briew uba kyrteng u 
Shyllong. Une u new phylla u dei tang u nong kynro sbai ne 
nongsumar sukher briew katkum ka sap ba la ai u nongthaw. Ha 
kawei ka sngi u la mih na iing ban leit khwai dohkha, hynrei ynda 
poi harud kawei ka pung u la shoh samthiah ym don jaka shuh. 
Kumta ngaifl u leit ki khmat, katba u dang iohthiah la wan kawei 
ka puri hajan jong u ha kaba ka la kren ia kine ki kyntien, “ka sap 
ban sumar briew me la don lypa, hynrei kaba donkam eh ia me 
shuwa ba men ioh ia u kynbat dawai ba janai tarn na ka bynta ban 
sumar briew, me dei ban ngam bad shim ia u thie u maw ba phymai 
napoh um bad me lah ban pyndon kam katba me mon.” Ha kata 
ka jingioh thiah u la shu iohsngew tang artylli ki bor ioh sngew 
hynrei ban peit ki khmat um lah, ynda haba kata ka puri ka la dep 
kren ia lane ki kyntien ka la phet bak bad u ruh ynda haba kam don 
shuh ha kata ka jaka u la kyndit bad leh ia kita ki jingbthah jong ka. 

Kaei kaba mih na kita ki jingai jingmut bad jingbthah jong 
kata ka puri ka long kumne; La don uwei u briew ha kawei ka 
shong uba la shah puh bseift, te haba ki ba haiing ki la tip ia ka 
jingstad u Shyllong, ki la phah khot. U Shyllong kum u ‘new 
shemphang bad ba ioh jingstad na ka puri u la shim ia u sbai bad ka 
thnum ka kyrpad, khlem shim por kumta kumta hi soit u her u sbai 
la kum ka sim bad leit wad ia uta u bseifi uba puh ia uta u briew. 
Haba u bseifi u la wan la iohiba u sbai u dem beit tiap ha shyllang 
mat jong u. Mar ia poi hajan u Shyllong, u la khroh la kjor bad phah 
ba un kjit noh ia la ka bih ka sni na uta uba shah puh. Kumta uta u 
briew ruh u la koit pat. 



Kaba ar pat ka kambah u Shyllong ka dei ha Umfiiuh 
(Umfliuh-Tmar mynta). Haba u Shyllong u wan ban sumar briew 
ha kane ka shnong, u la shem ba ha trai jong u ktang (Siej heh) ha 
ka jaka ba don steshon kali mynta la don uwei u ‘seifi bah. Hangta 
u la pynsngew bad iathuh ia kata ha ki katto katne ki briew, da 
kaba kob sarong ba lada ki kwah un pynmih bar ia uta u bseifi. Ki 
ruh ba ki kwah ban peit kai haduh katno ka jingstad ka jong u, ki la 
koltnguh. Shuwa ba un pynmih u la bthah lypa da kaba ong, “une 
u'bseifi u jrong-kumba san kilo mitar ei ei bad ka met jong u ka heh 
katta katta, lada un mih un jliah un leh ieit ia u, kumjuh ia ki tang ba 
ym bit ban tieng ne kyiuh ioh lyngkot rta bad phet ka mgiew ka 
bsi. Ynda haba ki la kohnguh bad mynjur u la shim ia ka iarong 
kwai bad ktha kwai nangta da kata hi ka jyntha kwai hadien ba u 
la kyrpad bad kren, u bret ha trai uta u ktang bad mar kumta fiiut 
ka khyndew ka khih bad ang de. Kumta ban pynthikna shuh shuh 
ia uta u bseifi u Shyllong v u la iathuh ba uta uba un sei bar, un dei u 
ryngkew u basa ka shnong bad lada un mih shabar ruh um 
pynmynsaw tang ba un phet noh hadien kata namar ba u la sngew 
khlem rain ba u la pynpaw pyrthei ialade. Nangta kan wan ka 
shitom ka jynjar ha shnong ha thaw ha kaba ka kamai kajih kan 
nym long kaba seisoh. Haba ki ioh sngew ia kita ki jingiathuh u 
Shyllong ba lada un leh sa shisien uta u bseifi un mih syndon bad 
kin ngat ne hap ha kata ka apot kumta ki la pdam noh. 

Kaba lai ka jingphylla ba u Shyllong u pyni ka dei ka jingleit 
sumar ia kawei ka kynthei ba la shah puh bsein hi kaba sah ha 
khappud Bangladesh. Kumba la ju tip ba ki nong border ki kham 
don jingiajan ne iadei bad ki khar Bangla ha ka die ka thied bad 
wat ha kum kine ki jingjia. Te haba la wan jia kum kata ka apot ha 
la ka khun, ki trai iing ki la phah leit wad da u khar Bangla ban 
sumar. Haba uta u dkhar u la sumar bad tah dawai katno katno 
ruh kata ka khynnah kam koit hi ne ioh bor hynrei ka nangjur nang 
jur pynban. Khatduh kita ki trai ki la poi ha ka synkhan khait da 
kumno kin leh bad dei hangta ba ki la ioh sngew ba don ka jingiathuh 
khana ki briew ba dei tang u Shyllong ba lah ban sumar, kumta ki 
la leit wad ia u. Ynda u Shyllong u la wan u la lah ban pynkoit ia 
kata ka khynnah. Kumba ngi tip ba lada uba ki briew ki kheifi stad 
u shah jop katno ka jingsngewrem bad sngew bitar hapoh jong u. 



Kane ka la jia ha uta u Kambiraj (u dkhar) uba tang shu la tip ia 
kata ka jinglah u Shyllong ban pynkoit ia kata ka khynnah u la leit 
ap hajan iing kata ka khynnah ban ioh leh myntor ia u Shyllong. 
Mar ia mih u Shyllong na iing kata ka khynnah, u khla uba heh u la 
beh thong ia u Shyllong khlem aili, hangta u Shyllong u la her krad 
ym don pyrthei shuh bad khatduh u la ioh ban kiew ha kliar kawei 
ka dieng. Ynda u la ioh ban shong ha ka jaka kaba bit ljangta l?a 
jrong dieng, u la sei ia la u kwai na ka Syria (Iarong kwai) bad da 
kata hi ka jyntha kwai u la bet praw ha uta u khla bad kumta 
kumta hi u kylla ksew uta u khla bad u Shyllong u ithuh ba dei u 
ksew ki trai iing ba u pynkylla khla. Mar kumta u hiar na uta u 
dieng u shim ia kata ka dieng lakhar bad thlieh pynrit ria ba kan 
long rupang bad teh sbuk shi song. Ha ryngkat ka thnum bad kren 
nongknia bad kumjuh ruh ban pyni artad ia la ka jingstad ha uta u 
nongleh myntor, u la phah kylla da uta hi u rupang ba la meh ding 
ban leit beh ha uta u Kambiraj. Kum ka jingstad ba la ioh kyrpang 
na kata ka puri, uta u rupang meh ding u la beh ia uta u dkhar 
haduh ba ym don jaka shuh ia u ban rieh. Khatduh u la leit pan 
map na u Shyllong bad u ruh u la map da kaba sneng ba un nym 
mlien shuh nangne sha khmat. 

Kaba saw pat ka kambah ba u Shyllong u pyni ka dei ha hat. 
La don uwei u dkhar leh byrtong uba tip bha shaphang u Shyllong, 
kumta ban pyni ia kata ka jingstad ha khmat jong u, u la kob sarong 
ban ia pynpuh bscin katba lah, kaba mut ba u bscin u Shyllong un 
puh bad beh ia u, bad u jong u ruh ia u Shyllong. U Shyllong ruh 
kum u new kyreit ia la ka jingstad u la kohnguh Te la sdang shuwa 
u dkhar, nyngkong u la leh byrtong da kaba pynbeh ba un puh ia u 
Shyllong, hangta ka la tamasa ka iew ka hat ha kata ka jingiapyni 
jingstad. Haba u bseifi u la beh sia sia ia u Shyllong, khatduh u la 
ioh ban kiew hajrong uwei u maw ha khlieh iew bad ynda u la ioh 
ktha kwai u la bret praw da ka jyntha bad uta u bsein u la kylla 
tyllai pynban namar u dei uba shu leh byrtong. Nangta u la kylli sa 
ia uta u dkhar la u la kut ne em la ka jingstad baroh. Uta u dkhar 
ruh u la kohnguh ba um don shuh da kawei ka lad. U la tyrwa noh 
kumba la iakut ba un pyni samau, ryngkat lang ha khmat ki nongiew 
nonghat. Mar kumta thik u Shyllong u ieng hajrong uwei u maw da 



kaba phai khmat sha ri Khasi, mar syndep kyrpad bad nam ha 
kata ka jingstad ba la ai ka puri la ioh sngew ka jingsawa kum ka 
er lang than ka ba noh arsut kata ka bri soh, bri kwai, ynda la poi 
hajan u Shyllong dei pynban u bseifi shisha u la doh-dait ia u bad 
leh ieij. Ynda la dep, u Shyllong u la phah ia uta u bseifi ba un leit 
beh ia uta u dkhar bad mar kumta hi, uta u bseifi u la beh ia u dkhar 
haduh ba um don jingstad shuh ban leh kumno kumno namar ba u 
bseifi ba u Shyllong u phah u dei u bseifi shisha ym dei u bseifi leh 
jadu leh myntor. Ha kaba kut uta u dkhar u la pan map na u Shyllong. 

Kaba san ka kambah ba u Shyllong u pyni ka dei ha ka 
jingleitkynro sbai sha Wahkhen. Haba u la poi ha kane ka shnong, 
harud jong kawei ka wah ka don ka dak twa ba la slem bha. 
Hangta u Shyllong u la iathuh ha u trai shnong ba kane ka jingtwa 
ka dei na ba u don uwei u bseifi heh uba shong hangta. Haba u la 
pan bor na ki trai shnong, ki la mynjur ba un ia leh bad uta u bseifi. 
Ha kata ka jingialeh bad uta u bsein uba ki khot u ‘seifl star, ka la 
neh haduh lai shgi kynthih. U ‘ seifl star namar ba u dei uba la heh 
bor katta katta u Shyllong um lah ban pyndem ia u, teng teng u 
bseifi u la jan ioh ban pynngop ia ka khlieh u Shyllong ha um 
kumjuh ruh u Shyllong u la ioh sei ia ka khlieh jong u shabar kumba 
shi tda ei ei hynrei kim ia lah hi ban pyndem uwei ia uwei. Ha kaba 
kut kata ka puri kaba la ai jingstad ia u, ka la wanrah beit thoit ia u 
sha kawei ka shnong ba ki khot Wahlyngkhat. Hangta ka la sneng 
ka la pyni ba um bit shuh ban ialeh pyrshah bad ki bseifi namar ba 
kito ki bseifi ki dei ki kfii ki kong jong ka, hangta hi u Shyllong u la 
shat ha ka jingmut jingpyrkhat ba kata ka puri ruh ka dei hi kaba 
na ka iing ka sem ki bseifi bad u la kut jingmut noh naduh kata ka 
por ban nym ialeh pyrshah bad kino kino ki bseifi. 

Kaei ka jingmih ha kaba kut, ka khana ka iathuh ba uta u 
Syiem ki bsein uba shong basah ha Mawksiar ka jaka ba don 
shapoh Mawbeh, u la leit iakynduh bad u Shyllong. Une u bseifi u 
la hukum ia u Shyllong ba u dei ban leit mih khnang khnang sha 
Mawksiar kaba dei ka iing jong u namar ba u donkam palat. Une 
u Syiem ki bseifi haba u leit mih hajan u Shyllong u kylla briew. 
Kaei kaba jia, haba u Shyllong u la leit, mar ia mut ban rung u iohi 
pynban ia u ‘seifl bah uba buh la ka tmoh ha ka lyngknot ksiar bad 



kumta kumta hi u kylla sahep. Kane ka dei ka jingleh khnang uta u 
Syiem bseift ba u Shyllong un iohi. Ynda haba uta u Syiem bseifi u 
la iohi ba u Shyllong u la wan, u la pynpaw la ka akor ka burom da 
kaba ong, “Khublei phi la poi ?” “Hooid” jubab u Shyllong. Kumta 
u la khrohbad kyrpad ba un rung hapoh iing hynrei u Shyllong u la 
kyntait ban rung da kaba u jubab ba ka kham biang ha baranda 
namar ba ka dei sngi (ba dei ka aiom tlang). U Syiem ruh u la 
kohnguh bad mih ban iashongkai bad u. Ha kata ka jingiashong 
kai, u Syiem ki bseifi u la buh jingkylli ia u Shyllong da kaba iathuh 
kumne; “la bun ki jingmudui, jingujor sha nga ba phi la lehbeifi bad 
pynkhlemraifi ia ki briew jong nga kum ha hat, Umfliuh, Wahkhen 
bad kiwei kiwei ki jaka. Kaei ka daw ba me leh kumta ?” la tohkit 
u Syiem. U Shyllong u khlem lah jubab wat tang shi kyntien ruh. 
Ha kaba kut u shu ong tang kumne; “ai por ia nga tang khatsaw 
sngi ngan sa wan jubab.” Ynda la dap kata ka sngi ba la iakut ruh 
um ioh jubab hi ban leit phla ha u Syiem kumta u shu sngap la ka 
sngap bad tang kawei ka kular u la bat ban nym leh shuh kumba la 
sneng da kata ka puri. La ong haba u Shyllong u dei ban leit jingleit 
sha ki thain ba dei iaid lyngba ka Mawksiar, ia u la shu hap ban 
bah da ki briew ynda poi ha kata ka jaka namar lada u buh kjat 
kata ka khyndew ka rew bad ki kjat jong u kin ngam shapoh namar 
ba u la thok ban leit jubab ha khmat uta u Syiem bseifi. 

«mm& 


KA SHWAR 

Ka Shwar ka dei ka briew kaba im ka jingim ka bym ladei ha 
ka imlang sahlang. Ka shnong ka thaw ka kulmar namar ba ka 
pynshitom ia ki raiot ka Hima. Haba u Syiem u la tip ia kata, u la 
aiti ban khilainuid bad beh shnong la ka. Kumta kane ka Shwar ka 
la ioh ban leit shong shakri bad long dhai ha iing u Syiem jong 
kawei pat ka Hima. Haba ka la shong hangta, ka la pyni ia la ka 
jinglong smat bad sted ban treikam. Hynrei kata pat ka mahadei 
ka ju bynfiiaw man la ka por hajan u Syiem, ba kam ju don 
jingshaniah haba ka peit ia ka dur khmat kata ka dhai. Ka shwar 
haba ka la ioh sngew ia kata ka jingujor ka mahadei, ka la sat sia 



hapoh la ka mynsiem bad phlan duman ban pynhiar kput ia ka da 
kaba ong, sha mynkoi. Marwei ka la plan ba la shai ka Sngi lean sa 
pynkylla dur ialade bad ia ka mariang. 

Ha kata ka step kaba bud ka bneng ka khuid bha kdiar bad 
ka la pynshoh biej ia ki samla samhoi ban Ieit iaid kai lum leit kai 
wah, u syiem ruh u la ong ia ka mahadei ba dei ban ia leit bam Iyer 
sha lum ryngkat ki khun bad ka dhai de. Haba ki la mih na iing, ka 
dhai ha khmat ka iaid bad khlem lah iohi ka la da poi sha kliar u 
lum. Haba ki la poi ha uta u lum, ka mahadei ka la leit ialam ia la ki 
khun ha tmier kawei ka riat ban peit kai ia ka kshaid ba noh 
rymphum. Katba ka mahadei bad la ki khun rit ki dang peit ieij ia 
ka jingnoh ka um ha pung, la wan ka Shwar sor bad khru ka 
khynfiiat shapoh riat baroh lai ngut. 

Ynda ka la dep nangta ka la leit sha jan u syiem uba dang 
iohthiah halor ki phlang, ka pynthame ia u bad da u shfiiuhjong u 
ka phut uwei bad pyniaid ha ka dur khmat ryngkat ka kynphuit 
kyrkhah ha ka dur khmat jong u. Nangta ka iuh sa na ka shyllang 
mat j ong u, haba ka la pynkyndit u la ieng joit khlem kynmaw shuh 
ia kita ki khun bad ka mahadei bad ka Shwar ka ialam beit ia u sha 
iing. Ia ka hima baroh ka la pyniaid hi namar ba u khlem nang shuh 
bad ia ka jingdonkam baroh ha ka hima ka la tip bad korbar hi. 

Ha ka jinghap ka mahadei bad la ki khun, kita ki khun ki leit 
hap beit jai ha kawei ka satap maw harud wah hynrei ka mahadei 
pat ka la shah tan ha ka fiiangriang shapoh um. Ha kata ka miet ita 
I khun rit jong ka I la shu iam bad ka la don ruh ka jing jlew u ksuid 
tynjang bad kyrhuh ki ’laren, don sa ki jakoid kiba pah kumba 
kynoi thiah. 

Haba la mih ka step, na ka daw ka jingiam palat jong ita I 
khynnah rit, la ioh sngew uwei u tymmen na jrong riat bad khlem 
jingtieng u la hiar da u tyllai bad rong ia Id sha jrong. Une u tymmen 
u la ri bad pynsan pynheh ia ki. Man la ka sngi uta u khynnah u ju 
leit bah ia la I para hajan kata ka riat bad khot ia la ka kmie. Katba 
u dang khot kumta, la kren kawei ka sim da kaba ong ba un wan 
mih kum la shai mynstep por shiteng sngi khnang ba un iakynduh 
bad la ka kmie . Kumba ka sim ka la iathuh u ruh u la leit bad haba 



U la poi hangta u shu ioh sngew tang ia ka sur ka kmie kaba kren; 
“Sumar bha ia la I para bad burotn ia kiba ri sumar ia phi, nga lei 
ngam lah ban pynpaw ialade namar ba ka fliangriang kam shah ia 
nga,” nangta ka la jah. Ha kawei ka sngi u la leit biang bad kata ka 
mh ka sim ka la wan ban iathuh ba un leit ha trai kata ka pung 
khnang ba un ioh iakynduh bad la ka kmie. Haba u la leit ka kmie 
jong u ka la mih paw ha sla um bad ka ong, phim dei ban wan shuh 
shane namar ba nga ruh ngam lah ban pynpaw pyrthei na ka daw 
ba ka fiiangriang kam shah. Kum u khynnah uba dang lung ka 
jingmut jingpyrkhat u la khroh ia la ka kmie kumne; “to seh mei 
wan sah noh bad ngi ne ialam lang ia ngi sha ka jaka ba phi sah,” 
hynrei ka la kyntait. Hadien ba ka la dep kren ka la jah jar nangta. 

Ha kawei pat ka hima la don kawei ka khun syiem kaba bha 
briew katta katta bad u kpa jong ka u kwah ba kan shong kurim 
noh. Ka pat ka ong lada don uno uno uba lah ban shna ia ka lieng 
kaba ngiam shi hajar ngut ngan treh ia u. Kumta u syiem u la 
hukum ban leit wad dieng lieng, hynrei kat shaba ki briew jong u ki 
shang ki wad ki khlem lap, khatduh ki ioh da kawei ka dieng ha 
khlieh riat kaba dei ka dieng u syiem jong ka Shwar. Haba la 
briew u syiem ki la pom bad khet da u sdie hynrei uta u sdie u la 
kheifi bad kdiah pynban. Baroh ki la kut ka buit ka stad, ha kaba 
khatduh la wan mih u wei u samla bad u kylli, “balei phim ia lah 
seh, ai ngan pom ma nga," ki ruh ki ai kai la u lah ne em. Mar 
synpom ma u bhut bhat kata ka dieng ka la kyllon. Haba kita ki 
briew ki la shna ia kata ka lieng ym don ba lah iwei ruh, kumta ki 
la leit wad ia u ban shna. Haba u la poi, u la shna tang katto katne 
sngi u la dep bad ynda haba u la dep, ki rangbah ka shnong ki la 
khot ia ka Shwar bad u syiem ba kin peit kai. Ynda haba ki la poi 
hajan kata ka lieng kaba per ha um, ka dieng ka la ang bad nguid 
ia kita baroh amgut. Haba uta u samla u la tur hajan ryngkat ka 
wait bnoh u la kum puh ia ka dieng lieng hynrei bluit mih pynban 
da ka kmie jong u na syndah ka lieng bad ka la iathuh ba ka shwar 
ka la poi sha mynkoi u jom namar Id kam bym man jong ka. 



u RIJANG BAD KA RAJEH 

Ki khana hyndai ki pher na kawei ka shnong sha kawei pat 
kane ka ju long ba ka thymmei jong ka khana kaba don ha kawei 
ka shnong ynda la iathuh da kiwei pat ki shnong ka la nang pher 
nang pher na kaba iathuh ne khana da ki trai shnong. Ia kane ka 
khana shaphang u Rijang bad ka Rajeh don ki nongthoh kiba la 
ktaid thohmut thohmat tangba kam dei slait kat kum ka jingiathuh 
ki nongshong shnong. 

U Rijang bad ka Rajeh ki dei ki ksuid shi tnga. Kine ki shong 
ha kawei ka tyllong um ba mih na kjat jong u lum Syllah uba don 
ha Umfiiuh (Umniuh-Tmar). Ha ka spah snem ba la dep mynba ki 
Tmar ki dang shong shnong hajan kane ka tyllong um, bun sien 
kine ki ksuid ki ju pyndik, pynshitom ia ki briew da kaba bam ia ki 
nongshong shnong. Ka khana ka iathuh ba lada leit tong um lai 
ngut, ynda wan phai sah sa tang arngut uwei la shu jah mgai bad 
lada leit saw ngut ruh arngut lah ban jah mgai, shu kumta shi kumta 
man la ki por. Ha kum kane ka lanot khop, ka nam jong u Sohteptraw 
Mawkon bad ka sap ba khyllah ba u don ka la poi ha tyndong 
shkor ki riew rangbah ka shnong. Mar mar ki la iashong pyrkhat 
khohreh ban leit kyrpad ia u ba un wan iarap ia kane ka jingeh 
kaba ki iakynduh bad lada u lah kin ai shi har ki masi kum ka 
buskit. Hadien ba ki la ia leit ud leit nam hajan u Sohtep, u ruh u la 
kurlar ban leit iarap. 

U Sohtep wat la u don ka sap ba khyllah ba la ai kyrpang da 
u pukir blei, hynrei u shem jingeh pat ban leh ia kano kano ka kam 
khlem ka jingiarap ki paralok. Kumta ha shuwa ba un hiar sha 
Tmar, u la leit ban iawer bad u Thapabalong bad u da kular bad 
thong, ba lada un ioh pyniap ia kita ki ksuid un ai ka jaka ba heh 
bha ba un pyndonkam. U Thapbalong ruh kum ka jingkular ba 
khlem arsap u Sohtep u la kohnguh ban leit lang. 

Haba kine arngut ki la ia poi hajrong u lum Syllah, ki la ia 
shong bam kwai bad dih duma shuwa. Ynda ki la ia dep, u Sohtep 
u ong ia u Thapbalong ba un dang leit syntiat ma u, la ki don ne em 



lata ki ksuid bad lada ki don un shu kaweh kti kum ban ai dak 
nangta un sa hiar sa ma u. U Thapbalong ruh u la kohnguh. Haba 
u la hiar khongngoid na rich u la iohi ba ki dang iashongkai baroh 
amgut kita ki ksuid, mar kumta u la kaweh kti ia u Sohtep. U 
Sohtep ruh khlem pynslem u la hiar wut wut bad kat ban da poi ma 
u, kita ki ksuid ki la da ia ngam shapoh krem. Mar kumta ha ryngkat 
ka nia ia pan ia ong na u Blei u nong hukum, u da kren da thnum 
bad ka pynjhieh artad ia kata ka tyllong um bad khlem shim por 
bluit mih kita ki ksuid baroh amgut. Ha ka jingialeh u Sohtep u la 
ioh pom pyniap da ka waitlam ba nep jong u tang ia u ksuid Rijang 
hynrei kata ka Rajeh pat ka la lait phet na ka kti kadiang katba u 
dang bat. Wat la katta ruh u khlem aili hi, u beh u thorn ia ka riat ka 
ram, u mait bhut bhat ia ki dieng ki siej bad khatduh ka la leit poi 
sha wah Shylla bad ngam ha kawei ka pung. Haba la poi hangta u 
Sohtep, da kata hi ka waitlam ba dang khluit snam bha u la dung 
rak ia ka Rajeh kaba don hapoh kata ka pung bad hain saw ka um 
baroh ha kata ka por bad ka Rajeh ka la iap artad hangta hashen. 

Ba ngin nym len ne kyntait ia kaei kaba la jia mynnor, ki 
dohkha kiba don ha kata ka pung kiba la bit lut da ka snam kata ka 
Rajeh ki la mih fiiang thapbasin ka met jong ki. Kane ka neh haduh 
kine ki sngi, ba la da phi ngat dohkha ha kane ka pung ba ki khot 
pung Rajeh phin shem ba ki dohkha ki don thapbasin. Kane ka 
pung ka don hapdeng ka Kshaid u Ren bad Pung Weikyan. 

Kane ka dei ka pung Rajeh kaba don sharum ka pung Weikyan 



Kaei pat kaba jia ia u Sohtep hadien ba u la ioh pyniap ia kita 
ki ksuid. U Tmar u la kheifi dew thala bad lyndet la ka juban lakba 
la iakhlei, ha kaba u khlem ai ia kita ki shi har masi kiba la iakut, 
katba u Sohtep pat ia u Thapbalong u khlem pynkheifi kular hynrei 
u ai beit ia ka jaka kumba la iakut. (Kane ka jaka ba ki khot 
Thapbalong ka don ha lynti ban leit sha Mawbeh). Hynrei ha ka 
jingbishar jong ka hok ia kata ka jingharam bad shukor jong u 
Tmar, ka khlam ba shyrkhei hadien katto katne snem ka la shim ia 
ki mynsiem briew laki laka bad khatduh u Tmar u hap ban phet 
shnong noh bad pan jaka na u Shi wet Khongshei ban ia sah lang 
hajan ki Umfiiuh. 



Ka Wah Rijang kaba don ha kjat u lum Syllah 


KA DUSTUR HABA LAP BRIEW BAD 
KA MAIAN LUM KHYRWA 

la ka shnong Umfiiuh Tmar la pynlong da artylli ki shnong, 
ka Umfiiuh bad ka Tmar. Kane ka shnong ka don hapoh East 
Khasi Hills District, 73 Kilo meter na Shillong bad shi kynta shiteng 
lada ngi iaid da ka kjat na Border Bangladesh. Kumba long lem 
kiwei pat ki shnong ha ri Khasi ha ka por iap briew, kane ka 
shnong ruh ka don hi la ki dustur ne rukom leh tangba ka don ka 
jingiapher ha ki katto katne ki bynta. Lada jia ba don ba iap ha 
kano kano ka iing, ki trai iing ne bahaing ki khreh ka leit wad ia ki 
lok ki jor ba kin leit iathuh ia ki bahaing kiba sah sha jngai. Nangta 
lada jia ba ym don dieng ban shet ban tiew, ki leit iathuh ha iing u 



Sordar Shnong ba un phah pyrta shnong. U sangot pat ynda u la 
ioh ka hukum na u Sordar, u leit na kawei ka jaka sha kawei pat 
ban pyrta kumne; “Hei ta hu, hei ta sngap, hei — la mynrod 

dei ban le booh phi, ka deng san khiat ha iing (ka 

mut ia uba lap), ba lap ym ju kham don kata ka leit 

thoh dieng iap sha khlaw kumba long kiwei ki shnong. Ha ka step 
ba dei ban leit ai dieng san dkhot, u Adong shnong (u Sangot) u 
thoh kyrteng kat kiba wan bad lada shem ba don kiba pep khlem 
ka daw kaba biang ynda poi ka aiom khein Adong kin sa shah daifi 
kuna katkum ba la buh da ka Adong shnong. Ha kaba iadei pat 
bad ka tih thliew jingtep bad shna synduk kim ju pyrta shnong 
hynrei ki leit ong ha iing ki rangbah ba kin wan iarap. Ha ka sngi ba 
ki tep, ia ka bam la dih ki shet ha ka jaka ki trai lada kim ioh jaka ha 
phyllaw ki maijan ym ju don jingkyndiah ei ei kumba long ha ki katto 
kalne ki shnong. 

Ha kaba iadei pat bad ki thliew jingtep, ki tih hi 6 phut ka jing 
jylliew ryngkat ka liew khun kaba mut ka thliew kaba la pynwan 
ha ka dur ka synduk thik. Ynda haba ki la dep, ia u mawtap uba la 
thlieh ha ka dur u mawdiengshan iing ki la buh lypa harud jingtep. 
Nangta haba la dep pynhiar ia ka synduk met iap, lada don shylliah 
ki trai, ki siang bad nalor u shylliah ki sa buh lain ter ter naduh kjat 
haduh khlieh ka ‘liew khun da uta u mawtap. Ia kane ki da leh 
janai bha, ym kum kiwei pat ki shnong. Phin nym shem ba ha kane 
ka shnong kin tap da ka dieng ne siej, lada jngai u maw katno 
katno ruh ki da leh shitom hi ban leit kit. 

Kawei pat kaba kham I pher lada bishar ka dei ka rukom 
bah synduk met iap. Ha kiwei kiwei ki shnong, kiba bun ngin lap ia 
ka synduk met iap ki rukom bah bad iaid ki pher. Ha Umfiiuh- 
Tmar ka long kumne; hadien ba la dep kren na ka liang kiba ha 
iing hasem, haba ki pynpaw ia ka j ingsngew nguh ia kito ki nongwan 
pynshngaifi bad nongiarap kam (kata haba ka synduk ka la don ha 
phyllaw) kito kiba dei ban bah ia ka synduk ia kiba la jied da kiba 
ha iing, ki shim bad bah ia ka synduk nangta ki iaid suki jai la kum 
ba bah ia ki riew khraw, ha kata ka rukom ba ki trai iing bad kito 
kiba leit on tep kin ia poi ryngkat ha u lum jingtep. Kito kiba bah ia 



ka synduk kim bit ban pynthiah shiliang la sha diang-sha mon ne 
kan thiah na kjat sha khlieh hynrei thik (level) ki dei ban pynbeit 
wat la ka long ha thiep makna. 

La don ruh ka jingngeit, ba lada ka synduk ka khih shi khih 
katba dang bah ia ka, kan don ka jingiap briew biang hadien katto 
katne sngi. Hynrpi kaba lyngngoh bad pynpyrkhat ia u nongthoh 
ka long, ba ha kiba bun ki shnong haba u leit u shem, ba mar sien 
shimti kito kiba dei bah ia ka synduk, wut ki iaid la kum ba bah ia 
Id mrad iap khlem iohi shuh ia ka dien jong ki ruh bad la shem ba 
bun sien ki kynthei ba pli khamtam kito kiba iam sngewsih kthang 
ki poi hadien duh namar ba kim lah bud. 

Lada ngin phai pat sha kito kiba dang bat dang ksoh bha ia la 
ka niam tynrai, kaba mut kaba shu thang ia ka metiap, haba ki trai 
ki sngew donkam diengiap ki leit iathuh ha u Sordar shnong ba un 
phah pyrta shnong ha u Sangot. Ia ka dieng thang lei lei yn nai da 
ia ong, la donkam beit namar ba hap ban shna kpep hapoh ka jaka 
thang. Ia kane ka dieng thang la buh da ka adong shnong ba man 
la kawei pa kawei ka iing ba don u khlieh rangbah ka dei ban mih 
ban leit pom dieng thang bad ban pynpoi sha ka jaka thang. Uno 
uno uba pep lada lap haba khot kyrteng da u Sangot un shah daifl 
knna ar bitor kyiad, kumjuh lada shem ba ka dieng ba u wanrah 
kam kot hynriew pruh ne kam dei ka dieng ba bit ban shna kpep 
uta ruh un shah daifi kuna ar bitor kyiad hi. Hadien ba ki la ia poi 
baroh ha kata ka jaka thang, u adong shnong (Sangot) un thoh 
kyrteng lut ia baroh kiba wanrah, nangta uba ha iing jong uta ne 
kaba khlad u jied ia uwei na ki riew rangbah ba un long u 
nongpyniaid. Nangta une pat u rangbah ba la jied, u jied ia kito 
kiba dei ban kylla thang katba u sngew bit la ka long ar phew ne lai 
phew ngut. Kumjuh kita kiba la jied ruh kim bit ban kymgah iwei 
ruh bad lada ki kyntait kita ruh kin shah shaifi kuna. 

Shuh shuh kawei pat ka dustur kaba don hapoh Umfliuh- 
Tmar ka long, ba hadien ka synduk ka la mih napoh shnong, u 
Sangot uba la ioh jingbit na ki trai u pyrta shnong kumne; “kito 
kiba mih iap mih sab, kiba shna synduk, kiba tih jongtep en 
le bam ki la ka ja ka jhur dong shai dong shngi ho.” Ia kane ruh 



u leitpyrta mania kajakabajuh pyrta shnong. Ki don pat ki shnong 
kiba u Sangot u pyrta katba dang mut ban bah ia ka synduk na 
katohikajaka. 

Ngi la iadep tuklar katto katne ia ka dustur jong ki nong 
UmfSiuh-Tmar haba iap briew, mynta pat ngin ia phai sa sha kawei 
pat ka khana kaba kham sngew ngiew sngew triem bad kaba dang 
iai long iai jia haduh kine ki sngi . Kane ka khana ka dei shaphang 
u Lum Khyrwa. 

Katkum na ka kyrteng ba la jer da u longshuwa, une u lum u 
da pynkhyrwa shisha ia ka jingmut jingpyrkhat bad dohnud jong ki 
briew kiba ju ioh sngew ia ka maian ba mih na u. Kaei kata ka 
maian ba don ha une u lum? ka long kumne; ha ka por ba don ba 
khlad ha shnong Umniuh-Tmar bad ha ka khyllipmat ba ita I briew 
tba khlad, ka mynsiem jong I la ngeit ba ka leit poi ha jrong une u 
lum. Kumno lah ban ngeit ? lada I dei I briew ba ioh ba kot kan 
don ka jingsawa bad jingtwa ki maw ki dieng la kum ba wan u 
jumai bah, nangta la iohsngew ba kyllon sa ka dieng bah dieng san, 
teng teng sngew kumba plie ka jingkhang bah namar ka pah, 

ka aij. Don ruh kito kiba iap, ki kyang ki hylla kumba don manore 

ba bat ia ki, don pat kiba rkhie pashait kumba ki iakynduh paralok, 
kito kiba leit bri shajan shato lada ki sngewthuh ia ka sur, ki ju khot 
kyrteng ia kita kiba hylla ne rkhie bad la ong ruh ba lada ki dei, ki 
lah ban im pat. Nangta pat, lada iap I briew iba dukne I khynnnah 
rit, ka jingsawa ka duna bha lah ban ioh sngew tang ka jingkheifl 
ne kdiah ka dieng kaba rit bad twa tang khrok-rok-rok kumba 
tyllun maw heh shapoh krem. 

Lada phi leit peit hadien shiphang ia kata ka jaka ba phi ioh 
sngew yn ym don tang iwei I maw rit ruh iba hap, kumjuh kito kiba 
trei kam ne rep bri ha kato ka jaka kin ym ioh sngew namar ka 
maian ka pynsngew tang sha kito kiba don sha jngai. Katkum ka 
jingngeit ki nongshong shnong, ki ong ba ka dei ka lynti iaid ki 
nongiap kiba dei ki nong Umniuh-Tmar. Balei ki ong kumta? namar 
ba kino kino kiba dei ki nong Umniuh-Tmar lada ki sah sha kano 
kano ka jaka ruh haba ki iap ka maian ka paw beit ha lum Khyrwa. 



Kane ka jaka ka dap da k i maw ramsong suda bad phin shem 
hangne katto katne tylli ki krem ba I ngiew, ka jaka kam long kaba 
khlaw ne safiium namar ba ka dei kaba kamai bri ki briew. Ki stad 
wad bniah (Research Scholar) lada ki kwah ban shem da lade ia 
kane ka jingshisha ki lah ban hiar sha kane ka shnong namar haduh 
mynta mynne kane ka dang iai jia. 




U BISUKROM 

Myndang synshar ka sotti juk, u khyndai sha jrong bad u 
hynfiiew sha tbian ki dang ia kiew miet bad step lyngba kajingkieng 
ksiar u lum Sohpet bneng, kumjuh ruh u briew um pat tip ia ka thok 
ka shukor bad ka hok ka sot ka dang synshar laitluid. Ka khana 
hyndai ka iathuh ba hangne ha ri Khasi jong ngi la don uwei u 
briew uba kyrteng u Bisukurom. Une u briew u long uba lyngkot 
ka rynieng, ka dur khmat kaba khohruh khohram bad ka met ka 
bym da shait da khlaifi bha. U long ruh u briew uba duna ka bor 
jingshemphang bad jingstad. 

Ha kawei ka sngi la wan uwei u tymmen uba shong sha 
khyndai trep, u la khroh ia u ba un leit ban shong shakri sha iing 
jong u khnang ba un ioh ban bam pahuh pahai bad ba un koit un 
khiah krat. U Bisukrom ruh u la kohnguh da ka jingkmen. Une u 
tymmen u dei u nongsumar pang uba stad da ka sap ban kfiia ban 
khriam bad ban iasaid ia thew ha khmat u Blei nongbuh nongthaw. 

Haba ki la ia poi ha iing une u tymmen, ha shuwa ba un batai 
ia kane katai ba u Bisukrom u dei ban trei, kawei ka jingmaham ba 
u ai ka long ba haba u shet ja um bit ban bam ka ja khlieh khiew, 
nangta sa ka jyntah ruh um dei ban mad nyngkong. Ha kawei ka 
sngi haba une u tymmen u la mih na iing ban leit sumar ia kawei ka 
khynnah kaba la pang slem ka skhor jong ka, u Bisukrom u la 
pyrkhatbieij marwei balei u tymmen u maham kumta. 



Katba u dang shet ja marwei ha dpei u shong pyrkhat balei 
uta u tymmen u ong ia u kumto, em u ong ha la marwei ngan mad 
beit long katba long. Katba ka ja ka dang thnam u tong tiak ia ka ja 
bad bam bad tang shiphang kata ka j ingdum jingmut ka la phngaifi 
bad u sngewthuh ba mynta u la proh jingmut, ynda haba u shet 
jyntah ruh u leh kumjuh. Na ki sngi sha ki sngi u iai leh kumjuh shi 
kumjuh bad ha kaba khatduh u rai ban leit sumar jar jar ia kata ka 
khynnah ka bym shym la koit shuh ha kata ka jingsumar uta u 
kynrad jong u. ynda u la poi ha iing kata ka khynnah, u la kylli myn 
kylli kumne, “kong ine I hep te im man koit shuh mo ? te balei phim 
ai ba ngan pyrshang sumar sa ma nga ioh shu iadei nusib khnang 
ba in koit noh, namar phi I kane ka jait jingpang skhor te kan poi 
sha ka ba jynjar bad lah ruh ban set kyllut noh syndon lada ym leh 
noh kloi.” “To kata bah pyrshang sa ma phi ngan aiti ha phi,” ka 
kmie ka kren kylluid mynsiem da ka jingsngew skhem. U Bisukrom 
u shim ka pliang saraw bad theh urn, nangta sa u khyllieng u buh 
ha jrong kata ka pliang. Ynda la dep nangta u shim sa uwei pat u 
dieng, u rah ia kata ka pliang saraw hajan skhor kata ka khynnah 
bad tied tok tok, khlem da shim por ita I khfiiang ba ju shong ha um 
I mih bloit bad kumta kumta hi kata ka khynnah ka la koit. 

. Kano kano ka kam ba phi leh lada dei kaba phylla kan sa bna 
iar sha u shnong u thaw kumjuh ruh tang hadien shi sngi ar sngi 
kata ka jingleit sumar u Bisukrom ia kata ka khynnah, ka la leit poi 
sha tyndong skhor u kynrad jong u. Mar syntip ia kata, u kynrad 
jong u, u la bitar ym don pyrthei shuh namar u la sngewthuh ba u 
la leh tarn ia kaei kaba u la mana haduh ba un ioh jingstad kaba 
kham palat ban ia u. Kumta khlem pyntud por ei ei u la maham ia 
u ba u dei ban mih noh shi syndon na kata ka iing jong u bad ba u 
dei ban leit phai noh sha u hynfliew trep. U Bisukrom ruh ba u 
sngewthuh ia la ka jingleh bad ba um nud ban ai nia ia la u kynrad, 
u la pyndem toifi bad u la phet artad bak ha kata hi ka sngi. 

Haba u Bisukurom u la wan sha u hynniew trep, ka jingpang 
sakhoit ka la thorn ia u, ym don mano mano ban sumar sukher ia u 



namar um don kur don jait bad kumjuh ruh ki lok ki jor la isih lut ia 
kata ka jingpang kynsha jong u. Ha ka kut lad haba u para doh 
para snam um shur bad u sheptieng ban iarap bunsien ngi ju leit 
wad jingiarap kat shaba poi. Kane ka la jia ia u Bisukrom ruh, ha 
kaba u la phet noh na ri u hynfliew trep bad leit sha ki ri sepngi 
(Phareng), dei hangta ba u la ioh jingkoit. Ka jingkoit jong u na 
kata ka jingpang ka long hadien ba u Ia batai ia ki briew ba kin tah 
da ki dawai kynbat ba u la ai, ki ruh khlem j ingkhohfiioh namar ba 
u la kular ban hikai ia shibun ki jingstad, ki la sumarbha ia u haduh 
ba un da koit. 

Ka khana kam iathuh bniah kiba kum kino ki jingstad kiba u 
Bisukrom u hikai ia u Phareng, hynrei la shu pynkut beit ba shibun 
ki jait jingstad ba u la hikai. 

U Bisukrom kum u samla briew, um neh ban shong tang shi 
jakakashyiengkrungjonguhi ka dawa ba un krih un shangkat 
sha ba ka thoh. Kane ka la jia ia u haba u la shong kurim ia kawei 
ka dkhar, u la hap ban leit shong leit sah ryngkat sha ka shnong 
jong ka. U Bisukrom kumba u long um dei u briew uba smat ha ka 
leit trei leit ktah sha ki bri, ki lyngkha, hynrei u shu pynlut por tang 
ban leh ia kiei kiei kiba iadei bad la ka mon la jong. U kthaw kurim 
jong u, u la isih palat ia u namar ba um ju leit bylla shi sien ruh na 
kata ka daw um ju kren ia u tat haduh ba un da phet. La iathuh ba 
haba u Bisukrom um leit bylla, u shu bymgia tang ban shna ia 
kawei ka paron haduh shisnem pura. Haba u shna ia kane ka 
paron ym dei ba u shna man la ka sngi, u da khein ia ki sngi ki ia ha 
kaba ki dohkha ki ju iaid ju ieng, kane ka long ka jingshem phang 
jong u ia ka rukom im ki mrad. Ynda haba u la pyndep ia kane ka 
paron riam dohkha, u la phet bak na iing kata ka tnga la jong bad 
leit kiew biang sha ri khasi. 

Haba u la poi biang ha ri khasi hadien katto katne bnai, ka la 
dei ka sngi ba u dei ban leh niam thang iap ia la ka kmie, kumta u 
la iawer ia la ki lok ki jor. Ha ka jingpeit jong u ia ki lok ki jor ba ia 
wan u iohi ba kim don jingiatamasa, kumta ban shongshitka leit 
on shyieng u la hikai ia ki ban shet kyiad. Kam kut tang katta, sa 



uwei u sniang donkam ban ot doh u la pyrkhat, ia kata u la phah 
panthiednaiingiwei Ibriewhynrei itaruhimtrehaibadhakakut 
lad haba ym ioh nawei pat, u la phah kem tuh da uta hi u sniang 
jong I. Ynda kita kiba ia wan ki la sdang ia bam ia kata ka doh 
sniang, u Bisukrom u la ong ia ki ba kirn bit ban bret ia iwci I 
shyieng doh ruh hynrei kin pynlang shi jaka. 

Kaei kaba la jia hadien ba ki la dep ia bam baroh, u Bisukrom 
u pyni ia la ka bor jingstad ba phylla. U shim ia kata ka shyieng 
doh baroh, u shet ha ujuhu khiew ha ding. Ynda u la depbuh ia u 
khiew ha ding, u shim sa u kynbat u bet haduh khyndai sien hapoh 
khiew. Ha ka sien bet ba nyngkong, ki shyieng u sniang ki ia dait 
biang, ha kaba ar ki mih ki khmat, kaba lai u shfiiuh bad ter ter 
haduh ba un da kynthih shabar na uta u khiew bad kylla sniang 
biang. La don ba la leit iathuh ha I trai uta u sniang ba u Bisukrom 
u kem tuh ia u jong I bad ba u la pyniap, hynrei kaba pynlyngngoh 
ia I ka long ba haba I leit sha iing sniang haba I khot ia u, u wan 
pynban. Kane ka long ha ka step kaba bud hadien ba u Bisukrom 
u la pynkylla sniang biang. U Bisukrom u la hikai bun Id kynbat 
dawai ban sumar ia ki jingpang bad jingmong nangta sa kiba kheifl 
ba kdiah ki shyieng. 

Ha kawei ka sngi u la khot shibun ki rangbah, ki tymmen 
kumno ba kin lah ban bteng bad pynim pat ia u briew ba la shah 
pom lyngkhot lyngkhai. Napdeng kita kiba la ia wan, u la tyrwa ba 
kin shah ba un pom pyniap lyngkhot lyngkhai bad un pynim pat, 
hynrei ym don uwei ruh uba nud ban pdiang ia kata ka jingtyrwa. 
Ha kaba kut namar ba u thrang ba kin nang u la ong ba kin pom ia 
u bad shuwa ba kin pom pyniap u la ai ha ki khyndai jait u kynbat 
dawai bad bthah ba kin bet ha u khiew ha ka por ba ki shet ia ka 
met jong u ha ding, ki ruh ki la kohnguh. Hangta uwei na ki rangbah 
u la shim ka wait bad pom pyniap lyngkhot lyngkhai, hadien kata ki 
shim sa u khiew ubaheh bad shet ia ka met jong u ha ding. Nangta 
ki bet sa uta u kynbat dawai ha u khiew ba don ka met lyngkhot 
jong u, ynda dap shiphang haba ki peit ki iohi ba ka met jong u ka 
la iadait doh biang, ki bet sa uwei pat u kynbat, ki iohi ba u sdang 



ban khih ha kata ka um thnam hangta ki la sheptieng ym don 
pyrthei shuh bad ki la shu ia peit lyngngoh iwei ia iwei pat, katba u 
Bisukrom pat na uta u khiew la I kumba u kren ba kin bet noh sa 
uta uwei u kynbat da kaba u pynmih sur bluk bluk napoh um, 
hynrei ha kata ka khyllipmat la wan hiar kynsan uta u tymmen 
khyndai uba dei u kynrad u Bisukrom, u la shim bad rah soit nangta 
ia u. Kita baroh kiba don hangta ki la shu ang lyngngoh kum kiba 
biej. Ka khana ka iathuh ba lada kin bet noh sa uta uwei, kata u 
Bisukrom u la im biang bad un hikai shuh bad sa shibun kiwei pat 
ki jingstad hynrei long lehnohei ba haduh mynta mynne u khasi 
jong ngi, um dei u briew uba ngeit sneng, na kata ka daw um ju 
kiew ha kiba bun ki liang. 

Sngew sahnud ban shu pynkut lyngkut ia kane ka khana khlem 
da ia phylliew bad shat wai dong lem ia ka thwet pyrkhat 
(Philosophy) ka ‘ja khlieh khiew’. Bunsien ha man la ka iing 
khasi ia ka ja khlieh khiew la ju tyngkai khnang ba un bam u kpa 
ne uno uno u khlieh jong ka iing. Balei ki leh kumta bad kaei ka 
daw kaba pynlong ba ki kynthei kim bit ban bam ? Ha ka 
jingsngewthuh ba rit jong nga u kpa ne u khlieh jong kano kano ka 
iing u dei uba don ka bor pyrkhat kaba kham pher na ka bynta ban 
bah ia ki jingdonkam ka iing ka sem bad kano kano ka kam ba ka 
iingka donkam la hap ban kynjoh ktien nyngkong ia u. Kumjuhruh 
kum u khlieh ka iing haba ka iing ka don hapdeng ka shitom ka 
lanot, dei ma u, u ban iasaid iathew, kyrpad kyrpon ha khmat u 
Trai Nongbuh Nongthaw. Dei na kata ka daw ba ka ja khlieh 
khiew ha u khasi ka don la ka jong ka thwei pyrkhat ba jylliew. 

Ka daw ka jingbymbha ba ka kynthei kam ju long ban bam, 
namar ka long kumba ka knieh jubor noh ia ka atiar jinglong khlieh 
u shynrang ha ka iing jong ka. Nangta ruh, ka jingshisha hi ka ieng 
ba ka kynthei naduh ba u Blei u la buh ia u hynniew shatbian, ka 
dei tang ka nonglum nonglang bad nongsumar ia ka iing ka sem 
(preserve and gaurdian of the house). 



U WANIM 


Ka mynnor bad ki khana nongtymmen ki sieng syntiew ia la 
ki por ka sotti juk, ba ki briew laba im bad kiba iap ki dang ia leit ia 
wan ryngkat, kata u nongiap u ju wan sha ka jaka uba im kaba mut 
shapyrthei. 

Shisien ha kawei ka shnong la iathuh khana ba la don uwei u 
khynnah samla uba la ieh khun swet ka kmie dang ha ka karta 
kaba u dang thylleng bha. Ban pyndap ia la ka bam ka dih bad 
jmgdonkam baroh, namar ba u dei u khun marwei bad u kpa jong 
u ruh u la khlad naduh ba dang shu lah kha ia u, u la hap ban trei 
shitom thop shi thop ban leit sha lyngkha truh ban pynkhuid ia ka. 
Namar ba ka dei ka lyngkha kaba heh, te u nang tharai ba un 
pyndep shibnai tam ei ei. Na kawei ka sngi sha kawei pat, naduh 
dang step u am beit sia ban trei, hynrei kaba pynlyngngoh ia u ka 
long, ba ia kata ka jaka ba u la ieh teng ynda u la poi ha kata ka 
sngi u shem ba la don ba wan kam ne pyntrei lem. Da ka jingsngew 
skhem hadien ba u la dep trei ha kata ka sngi, u la buh dak biang 
hynrei hangta ruh u iohi ba ka pher, ha kaba la don ba wan pyntrei 
namar ba ka jaka ba u la buh dak ka la khuid plaifi. Hangta u la 
shong pyrkhat shiphang kumno yn leh ban lap ia kito ki briew kiba 
wan leh sbun ia u katta katta, u la don ruh ka jingsuba ba dei ha ka 
por miet ba ki wan ban pynkhuid lem namar ba man la ka sngi 
dang step phymgap u hi u la da poi lyngkha. Ha kata hi ka jan 
miet, kaifi u shong ha lyndet uwei u maw ba la ker da ki lawbniap 
ban peit siar mano ba wan trei. 

Katba ka miet ka nang kynoi ia ki sim ki doh bad ia ka mariang 
la synshar da ka jingpah ki fliangkynjah, kyndit kynsan ynda la dap 
shiteng syfiia katba u bnai u dang shat thaba, trud trad la sawa ki 
niut ha ka lyngkha, ha kata ka por u Wanim u peit kliaw kaei kaba 
wan trei katta miet, ha kaba kut u par sor bad na ka jaka ba kham 
shynna, khlek u khih u dohnud namar ba khlem poi pyrkhat ba dei 
pynban da ka kmie la jong. Mar kumta hi u tur shajan da kaba 
kmen, “mei mei kumno phi wan shane, dei pleng ma phi ba wan 
trei man la ka sngi, ialam noh seh mei sha ka jaka ba phi shong.” 



Ka kmie pat ka ong ia u, “nga isynei ia phi khun ba phi trei shitom 
na kata ka daw nga wan khnang ban iarap, hynrei ban ialam pat ia 
phi sha ka jaka ba nga shong te ym long.” U Wanim pat um kohnguh 
ia ka u snoh beit rdin, “em ngan bud beit ia phi mei.” Kumta haba 
ka la sdang kynjat shai kam banse ban ialam lang ia u sha kata ka 
shnong ba ka shong kaba dei ka shnong ki syriap. 

Ha ka jingbym banse ka kmie wat haba ka la sngewthuh ba 
kan jia ei ei kaba sniew ia u namar ba um ju iohi ia ki syriap bad ia 
ka imlang sahlang jong ki, ka la kut jingmut ban phah shong beit ia 
u hapoh iing. Te ynda haba ki la poi na ka jingiaid lynti kaba jngai 
na pyrthei, ka kmie ka la bthah ia u ba um bit ban tamti tamjat ia ki 
mar ki mata kumjuh sha kper sha phrah kiwei. 

Kaei kaba la jia ia kine shi kmie shi khun, ka khana ka iathuh 
ba ha kawei ka janmiet ka kmie u Wanim ka la ud pang bad thiah 
lyngktop ha palong jingthiah, katba nang miet kata ka jingpang ka 
nangjur nangjur. U Wanim ruh u kyiuh bad sngewsih jur ia ka 
jingpang ka kmie. Haba la kynjat shai ka kmie kam banse ban ong 
ia u ba un leit wad ia ka nongkhem met namar ba ka sngew ktha 
bad pang lut ki mat pung kjat. Khlem ai nia wat tang shi kyntien 
ruh, u Wanim u la mih blait na la ling, katba u nangiaid ha lynti 
lcawei ka jakoid ka nang kynthih bad pah krok shi krok na khmat 
jong u, u pat ha ka jingiwit bad isait met u shim da u maw bad ban 
ia ka haduh ba kam lah khih shuh. Ynda haba um iakynduh ia kata 
ka nongkhem, u leit phai noh sha la iing ryngkat ka dohnud ba 
khia. Ka kmie na jingthiah ka la kylli, “Phi ia kynduh khun ia ka 
nongkhem,”u la jubab em ngam iakynduh tang ka jakoid kaba pah 
krok shi krok bad kynthih na khmat na khmat katba nga dang iaid, 
te namar ba nga la iwit than ia ka nga shim da u maw bad ban 
haduh ba kam lah khih shuh. Ka kmie namar ba ka la sngewthuh 
ba u la leh ia kaba bakla ka la diaw hapoh la ka mynsiem hynrei 
kan leh kumno ka sngap la ka sngap. 

Haba ka jingpang ka ban ia u briew, u don ha ka kut lad bad 
ha ka khim khait um banse ban iai kyrpad ia u nongiarap wat la u 
sngewthuh ba uta u nongiarap um pei phang ia kaei kaba u phah. 
Kane ka jia ruh ia ka kmie u Wanim kaba la hap ban phah biang ia 




U khunba un lcit wad sa ia u nongkftia namarka sngewthuh baka 
jingpang ka la khamjur. Ynda haba u Wanim u la leit ban wad ia 
uta u nongkftia, sniew bok um iakynduh satia hynrei tang u 
ftiangkapun uba pah wung shi wung ha khlieh jong u katba u dan g 
iaid, te namar ba u sngewdom eh u la shim da u dieng ba jrong bad 
sympatbhat ! bad uta u bapli u ftiangkapun u la haphamadan bad 
iap syndon. Haba u la thait ka wad u la leit phai iing noh, ynda u la 
poi ha iing ka juh ka jingjia u la iathuh thik. Mar kumta ka kmie ha 
ka jingjynjar ka la iam kthang namar mynta ka la suba jur ba lada 
ki snaiap ki tip ba u la pyniap dusmon ia u nongkftia (ftiangkapun) 
ki sa pyniap kylla ia u. 

Kum la shai ka sngi, namar ba la lut khaw ban shet ja miet 
bad ba ka ruh ka dang don ha jingthiah pang, ka la rai ha la marwei 
lada un shah pyniap ha ki snaiap ruh kan hun noh, ka la phah leit 
iew ba un thied khaw. Mar ia poi ha iew u la iohi ba ki mrad ki bun 
ha kata ka iew, uwei na ki mrad uba u 1 salia than eh, u dei u dkhan 
uba kyntei khyndew ha la khmat krem. Haba um I lah shah ia kata 
ka jingleh uta u dkhan, u la shim da u maw bad kawangphak ! bad 
ha shen u la kyllon iap. ka iew ka la kulmar thlim, mar kumta u la 
leit phai noh sha la Ting bad haba ka kmie jong u ka la kylli la u ioh 
khawne em u la iathuh lut ia kaei kaba la jia baroh. Ha kata ka por 
ka kmie ka la par ftiangkhriat bad kyiuh that that ym don pyrthei 
shuh bad ka la khie dohiap na kaba thiah namar ka la sngewthuh 
ba ki kam runar jong u ki la palat. Ka la thikna ruh ba la shai ka 
step ki snaiap kin sa wan sha Ting jong ka ban pyniap ia u, kumta 
ka la song ia ka ja bad ka doh mrad kaba u la ioh shisien bad ki 
snaiap ba un bam sha ka lynti ba u iaid. Ynda ka la dep khreh lut 
nadong shadong, ka la batai ia u ba u dei ban plied ia kata ka ja 
halor uwei u mawsing ha shuwa ban poi pyrthei bad ka ong ruh ba 
u dei ban rah kawei ka wait, ba katba u nang jam sha khmat ha 
lynti iaid, u dei ban pom ia ka pashor khnang ba ki snaiap ki ba bud 
nadien jong u kin suba ba u la phet la slem sha pyrthei bad dei 
hangta ba kin sangeh noh ka beh. Ynda ka la dep batai lut ia kita 
kiei kiei baroh u syiar nyngkong u la kynih bad mar kumta ka la 
doh la dait ia u bad phah mih noh ha ryngkat ki ummat pangnud. 
Haba u la mih na kata ka Ting, u Wanim wut wut u jam.stet sha 
kata ka lynti ban poi sha kata ka lynti ban poi sha pyrthei, haba u la 



poi ha shiteng lynti u la ioh sngew ba u paitbah snaiap u la ia hylla 
bad bud ia u bad u ruh kumba ka la bthah ka krhie u Ia pom kawei 
ka pashor hadien kawei. Ynda u la poi ha uta u mawsiang uba heh 
haba u la mut ba un shongthait noh, u lapka tieng namar u suba ba 
kin lap hangta toi ki snaiap haba ki iohi ia ka pashor kaba la pom 
bad mih sla ki ngeit ba u la mih na shnong jong ki Ia slem. Kumta 
ki la kylla dien noh. Haba u la poi ha pyrthei u la plied ia kata ja 
hynrei u shem pynban ba ka dei da ka khyndew bad kata ka doh 
kaba thad ka dei ka snep dieng. 


KA LANGMER 

Myndang kynthong ka pyrthei bad ba dang kyndeng ka bneng, 
mynba ka sotti juk ka dang synshar laitluid ia ki lai phew jingthaw 
u Blei, u khla u thlen, ki mrad ki mreng bad ki syntiew ki skud ki da 
ia sngewthuh biang biang kawei ka ktien. Kumjuh ruh ki ryngkew 
ki basa kaba long ki atiar jong ka imlang sahlang ki dang ia iaid ia 
ieng lang, iakren ia khana ha sla kane ka mei ramew bad ka nuksa 
jong kane ka long shaphang ka Langmer bad u Dem. 

Hyndai ka khana ka iathuh ba ka Langmer ka dei kawei na 
ki thei samla kaba bha briew sat. Kane ka thei bha briew ka shong 
ka sah ha uwei u maw uba heh ha tmier jong kawei ka riat kaba 
mar pyrshah bad ka kshaid u Ren. Ka jingdon jong ka Lngmer ia 
ka dur kaba kum ka khangai pylleng, ka ryngieng ryniot kaba biang 
ka la pynshoh j ingieij ia kiba bun ki shynrang, namar kata la iathuh 
ba bun kiba leit ia pah ia phon ia ka, hynrei ka kyntait. 

Ka jingbha briew jong ka Langmer kam kut tang ha ki pud 
sawdong ba ka shong ka sah, hynrei ka ‘er batemon batesi ka leit 
rong leit rah sha ki tyndong skhor jong u Dem. Kum u samla uba 
dang eh dang khlaifl bad ba dei ban iaid ia ki khriang jong ka jingim, 
u la thud la wad ia ki lok ki jor, ki ksiang bad ki mensuh syntiew, la 
kum ba leh ki syiem ki patsha, u da thong ka spah ka hajar ban ai 
ia ki lada ki lah ban pynioh ia ka Langmer ha u. 



Ha u Dem kum ha kane ka por ngi lah ban ong lehse ba ki 
riat ki ram, ki Jum bah him san kin kylla long ki madan phlang, 
kumjuh ruh ki umsaw umsian bad ki duriaw bah kin nym long Id 
dieng pyngkiang ha ka lynti iaid jong u. Khatduh ha ka jngialch 
shitom jong u, ban tur ia kita ki jingeh u la poi tiap sha iing jong ka 
Langmer. 

Ynda u la poi hangta, u Dem u la sei ia ki kyntien shong sbai 
shong hira, ki kyntien ieij kyntien kular ban iateh sai iong sai saw 
bad syrdoh jingieij mar kylliang bad ka. Wat la haduh katta ki shlei 
ki kyntien thiang palat ban ia ka rew ngap na ka shyntur u Dem, 
hynrei ka hamsaia jong ka imlang sahlang ka beh kyrthep hi ban ai 
ia ka jingtip ia uba bun uba lang. Ka Langmer kum ka samla ba la 
lh bha ka rta, kam shym la khohreh ban ai ka rai hakdak khlem da 
tip ia ka kyrteng jong u, wat la ka jingbha briew jong u la kum u 
‘naikhatsawsynia. Kumta haba u la iathuh ba ka kyrteng jong u 
dei u Dem, ka la kyndit kumba ioh tdong bsein, ka la kiew saw ki 
ngap la kum kato ka syiar ban kha pylleng, ka la par snieh sa ka 
met ka phad baroh shi rynieng ryngkat ka pynran de la ka khmut 
ka khmat namar ba ka sngew saitmet. Ka daw bah jong kane ka 
jingleh jong ka, ka long namar ba u Dem u la bna nam bha, ba u 
long uba kynrei ksem bad jur sa tang ka eit pynhiar. Ha kata ka 
khyllipmat u Dem u Ia poi ha ka dumdngiem kumno un leh ban 
nym paw raifl ha khmat ka pyrthei namar ba u la wan khnang na 
ri nongwei. Da ki nia iathong ia pan bad ka ia smai ia kular kumba 
long lem kiwei ha kata ka sotti juk, ka Langmer ka la iathuh hok 
kumne, “ngam mon ban iapoikha bad phi, namar ba phi long uba 
kynrei ksem bad bun sa tang ka eit pynhiar.” Ka kynthei ka lah 
ban ai ne buh kano kano ka jingkyili, kaba ngi lah ban ong ba wat 
u riew said aifi ruh un da jnang hi ban jubab, hynrei ha u samla uba 
wad ia ka jingieij ba u sliang, un bret tylli tyllan ialade ha khmat 
kita ki nongkylli katba ki sngewbit ban leh, tangba un ioh ia kaei 
kaba u angnud. Kane ka la jia ha u Dem ruh, uba la jubab kumne, 
“ngan nym lah ban tyllep eit miaw ia kaei kaba phi la tip, hynrei 
nga kwah ban ong ia phi, leh ia nga katba phi sngewdei ban leh 
tangba jikoh jisynei pdiang ia nga mynta kum u paila ka kut shadem 



jong phi.” Kum ka kabu ba ka Langmer ka la ioh jingbit na u Dem, 
ban lait na kata ka jingsma soptiktang palat kata ka jingshong jong 
u, ka la phai nia sha u da kaba ong kumne, “kumba phi la ong ba 
ngan leh katba nga sngewdei, hato phi shah ba ngan set noh ia ka 
jingshongjongphidakajaifijot? ladaphi shah ba ngan leh kumta, 
te ngan treh.” U Dem khlem bun ktien u la shu ong beit hooid. 

Haba ka jingieij ka la shong khet ha ka jingmut jingpyrkhat 
jong uno uno u briew, bunsien u ju klet ialade bad urn ju mutdur 
kaei ka ban jia ia u lashai. Ka Langmer mynta ha khmat u Dem ka 
long kum ka ‘lei jingieit, namar kata, kaei kaba ka kren ka shu 
biang beit ha u. Haba u Dem u la shah sngewbha khlem khfiium ia 
kata ka jingtyrwa jong ka, ka Langmer ka la shim da ka jaifi jot ba 
la song bad u khaw bad set ia ka jingshong jong u sbak. Hadien 
nangta ialade ka phet kham sha jngai. 

Kaei kaba jia ia u Dem bapli, une u shu thiah lyngktar kum 
uba iap, teng teng u khih pisa shane shatai namar ba la sieb palat 
ka kpoh. Ka bam ka dih ba u ju bam haman la ka shi kynta, kam 
rung shuh bad ha la marwei u suba sniew ba imat ka Langmer ka 
la thmu pyniap dusmon ia u. Ban ring bad pynhiar mynsiem ruh 
um lah shuh, u shu thiah peit matlieh bad ang la ka shyntur kum 
uba kwah bam ei ei. Donbok imat ba dangsah la u khaw iing 
khaw sem ha kata ka janmiet iwei I khun syiar iba la poi iaid lynti 
shata, haba I la iohi liak ba lait thaw khyndiat na kata ka jingshong 
u Dem I la mareh shrad shrad bad puh artad jnok shi jnok, hadien 
shiphang shu lait kynsan bur la kum ba twa u kynroh bah ba den ia 
ka wah bah la mih kata ka path khana u Dem bad ita I khun syiar 
bapli ruh I la shah rong lang bad iap syndon ha shen. Mar ia lait na 
kata ka apot, u Dem u la kyrhuh bad byrthen la kum u pyrthat 
rkhiang uba mut ban pom ia u ktiar bah, u la byragem byrsit bad 
khyriat bniat ym don pyrthei shuh ba lada un tang shu lap ia ka un 
nym pynim satia. Ka Langmer pat haba ka la iohsngew ia kata ka 
sur sawa ba sngew triem ba mih na shyntur u Dem, ka la phet 
krad ialade bad ha kata ka por ka rah tang bad la ka mieng ba ka 
ju sngewtynnad ban put, ka la leit wad j aka rieh sha ki khlaw sha 
ki btap na ki lok ki jor. 



U Dcm ruh miet bad sngi um shym la shongthait satia, u wad 
hi sia bad haba um lap ia ka ha ryngkew, u la rung na la krem ki 
kroh. La iathuh ba katba u dang wad napoh khyndew sha Nongjri 
u ioh sngew ba ka Langmer ka put mieng ha uwei u maw ba heh 
bha ba ki khot Mawlangkyrteng uba don hajan Mawbeh. Hang ta 
u Dem u la leit kylli, hynrei une u maw ruh u la buhrieh bad ong ba 
um iohi ia ka. Kumta u la iaid napoh khyndew shaduh Mawmluh 
bad hangta ruh um shem, hynrei u dang ioh sngew hi ba ka put 
mieng ha u juh uta u maw, wak u phai dien da ka jingbitar bym lah 
shuh ban teh lakam ialade ynda u la poi hajan u Mawlangkyrteng, 
u khlem kren ula shim beit fiiat bad lympat haduh khyndai dkhot. 
Dei na kata ka daw haduh mynta ia une u maw la tip da ‘U 
Mawkhyndaidkhiat’. Ka khana ka iathuh ba ia u Dem ym shym la 
tip shuh shano u don bad la ngeit ba u la shah pyniap ha ka jingialeh 
bad la ki para ‘lei ryngkew ha ka por ba u iaid ruma bad tur sha ka 
jakajongki. 

Ka Langmer hadien ba ka la phet wir la slem bha na la iing, 
ka la shim por ia ka ban wan phai tad haduh ba ka la ioh jingtip ba 
u Dem u la shu jah mgai ha kata ka jingleit wad jong u ia ka. Daka 
jingsngew skhem ka la leit sha la ka iing bad kum ka dak ban pyni 
sha ka pyrthei ba ka dang im, ka la sieh noh ia kata ka mieng ha 
khyndew hajan iing lajong (kaba mut hajan uta u maw). Kane ka 
mieng ba ka la sieh ka mih sla da khongpong bad ka dang don 
haduh mynta. Shuh shuh ba ngin pynthikna, ba ka Langmer ka 
dang im, ki tymmen ki ong ba katba ka khmat une u maw ka dang 
lieh phymai ka pyni ia ka dak ba ka dang im bad lada une u maw um 
lieh phymai shuh te ka mut ba ka la iap. 

Ka jingngeit ha ki nongshong shnong ka Umfliuh-Tmar bad 
Nongjri Elaka shaphang une u maw Langmer ka dang shongkhymai 
bha haduh mynta. Ka daw ka long ba une u maw u ju pyni ia ka 
bor ba maian ha ki nongshong shnong shaphang ka duk ka shitom, 
ka ioh ka kot bad ka shong suk shong saifi jong ki . La ju ngeit ruh 
ba lada une u Mawlangmer u phai khmat shaphang mihngi (kaba 
mut ka dak ba lieh jong u maw) ka pyni ba ki.nong Umfiiuh-Tmar 
ryngkat kito ki thaift ba shaphang mihngi, kin roi kin par ha ka 
kamai kajih, kin bha ka thung ka tep, kin ioh ka ka khiah ka nang. 



lea pang ka jhia kan nym ioh jaka bad kin ia im suk im saifl baroh 
shi shnong-hynrei kita pat kiba u phai dien, kin duk kin kyrduh, ka 
rep ka riang jong ki kan iap tram iap them lut bad kin bun sa tang 
ka pang ka shitom bad ka shong suk shong saifi kam don shuh ha 
shnong ha thaw. Kane ka jingngeit jong kine ki thaifi katkum ka 
jingiathuh pateng ki ‘riew tymmen ka dang neh bad jia shisha haduh 
kineki sngi. 

Kane ka jaka ba don u Mawlangmer haduh mynta ka long 
kaba ma lada leit leh kulmar. Ki rud ki kiar jong une u maw ym bit 
ban leit shyrti ne wiang ding namar ka lei ryngkew kaba dei hi ka 
Langmer ka thut ka thynrei bad lada kan bitar kan ai jingsaja ia 
kito kiba torti. La iathuh ba ha u snem 2000 la don ki briew kiba 
leit shyrti ha trai une u maw bad ha kawei ka miet katba ki amgut 
ki nongbeh mrad ki dang leit thap mrad ha kane ka jaka, la mih 
kynsan ka dngiem ba heh bad knieh ia ka suloi uta u wei, nangta 
ka kad shyntur hynrei uta uwei pat u la lait phet. Ki riew tymmen 
ki ongkane ka dngiem ka dei ka nongiada jong ka Langmer, te ban 
ai jingmaham ia kata ka jingpyndik bad mushlia jong ki, ia ki jaka 
jong ka, ka ai da ka jingsneng ba kin sngewthuh. 

U DUDRAI BAD BAKRAI 

Uwei u syiem ri thor u don lai ngut ki mahadei bad kita ki dei 
kiba khlem ioh khun iwei ruh hynrei ki shu iashong lyngki. Haba u 
la iashong bun snem u la sngew jah burom ban iohsngew ia ki 
jingkren beifl ki raiot narud na kiar. 

Ha kawei ka sngi u la mih ban leit shang pyrthei noh, ynda 
haba u la poi ha kor shongthait u la shong bad dem la ka khlieh 
kum u riew shem pap. Ha kata ka khyllipmat la wan iaid u pukir 
bad kylli, “balei me leh khuslai katne katne.” U ruh u la jubab 
namar ba um ioh khun bad ba u don lai ngut ki lok wat la u la 
iashong stem. “Me leit hangtei u don u soh jew bad kheit lai tylli ai 
ha ki tnga jong me ba kin ia bam,’’ la bthah u pukir. Kumta u la leh 



ia kaba la ong u pukir. Haba u leit phai sha la iing, u la ai ia uta u 
sohjew ha kata ka lok nyngkong ba kan iasam, hynrei ka pat ka ai 
tang ha kata ka tnga kaba ar bad pynduh ia ka lok kaba lai kaba 
wan na ka iing kaba duk. Haba kita baroh amgut ki la iabam, ki la 
sdang ia armet bad hadien khyndai ne shiphew bnai ki la kha khun 
shynrang. Kata pat ka lok balai jong u haba ka la iohi ba ki la 
iabam ka la shu jaw dud kdok shi kdok bad tyrkhong lut sa u pdot 
bad hadien ba ki la ia phet kita amgut ka ruh katba sah ha ka snep 
u sohjew kala j liah bad bam, khadduh ka ruh ka la armet. Ynda ka 
la suh kha kita ki tnga jong u syiem amgut ki la ia phlan duman 
bad teh na ka khmat jong ka da kajairi bad haba ka la kha ki shim 
da ka miaw, ki kyllan snam bad ia ita pat I khunlung ki leitbret sha 
khlaw. Haba kine ki riew sangrang dohnud ki la dep leh ia kata, ki 
leit iathuh ha u syiem ba ka kha da ka miaw bad mar syntip ia kata 
u syiem ruh u la beh krad na iing dulan bad pynsah ia ka marwei. 

Mynba ka hok ka dang ieng rasong wat u khunlung u bym 
pat tip ia ka bneng ka khyndew bad ka im ka iap u kynrad um 
shym la ieh rangli, ha kaba ka masi lung khun man la ka por ka leit 
jliah leit ai buifi sha kata ka khlaw ba don ita I khunlung. Kumta shi 
kumta man la ka sngi kata ka masi ka leit shata bad khlem tip shuh 
wat ia la I khun la jong iba ka kha. Haba u trai u la iohi ba kata ka 
masi kam ju aibuifi ia la I khun bad ba ka ju leit shang tang sha 
kata ka khlaw, u la beh ban shoh hynrei shuwa ba un leit I ta 1 
khunlung briew I la kylla masi pynban na ka daw ka jingjliah kata 
ka masi bad u ruh u bud kat shaba ka ialam haduh ban da poi sha 
khlaw bah ba u sa kylla dien noh. Ynda haba ka la poi ha kata ka 
khlaw ka la iakynduh shwa bad uwei u khun khla uba shu ang la 
ka shyntur namar ba sah kut ka shyieng doh. Une u khla u kyipad 
ba kan pyllait lem, hynrei ka ruh ka pynpaw ba ka tieng, hynrei u 
ong, “em ngam leh ei ei sngewbha seh iarap lem.” Haba u la iai 
kyrpad eh, ka masi ka la kyrdem na shadien bad kata ka shyieng 
doh ka la lait, nangta u khun khla u la khroh ban leit shong kai sha 
iingjong u. Ka masi pat bad ita I khun jong ka, ka la kyntait namar 
ba ka tieng ia ka kmie jong u, hynrei u ruh u la ai ka kular kaba 
skhem ba un tip hi, bad ha kaba kut ka la leit. Ynda haba ki la ia poi 



ha iing u khla tang khuk khak ka kmie jong u ka la wan bad ka 
bymgem hynrei ynda ka la poi ha iing u la xnaham ba kan nym 
ktah kti, hangta u la iathuh ia kaba la jia ia u bad ong ruh ba lada 
ldilem ka masi u la iap. Ka khla ynda ka la tip lut ia kita kiei kiei ka 
la jynsur mynsiem bad iathiah iashong lang baroh shi miet. 

Ha ka step kaba bud ka kmie khla ka la ong ba kan leit wad 
bam, kumjuh ka masi ruh ka leit bam phlang. Kita pat amgut u 
khun masi bad u khun khla ki dang ia bymgia shajan kata ka iing. 
Ka khla namar ba kam ioh mrad ka la I jaw dud ban ioh pyniap ia 
kata ka masi kmie kumta haba kam lah shuh ban teh lakam ia ka 
kular hapdeng u khun jong ka, ka la kynrup trait bad pyniap syndon 
bad ia ka doh jong ka, ka la leit lam sha la iing. Haba ka la poi ha 
la iing ruh ka khlem ai wat tang shi dkhot ia la u khun namar ba ka 
tieng ba ioh u tip. Haba ka kmie jong ita I khun masi kam wan iing 
shuh shuh lano lano, ita I khun jong ka I la shu iam baroh shi miet 
bad uta u khun khla pat kum la I jong I para u la khroh bad pynen, 
tangba ha u shimet u don ka jingsuba sniew ba ka kmie jong u ka 
la pyniap namar ba ka bam doh marwei marwei. Ynda la dap 
katto katne sngi ita I khun masi I khlem bam khlem dih shuh namar 
ba I la sngewsih palat. U khla u la ong ia la ka kmie ba kan hikai 
noh ia u namar ba u la san, kumno ba ka pyniap bad kem ia ki 
mrad. -Ka ruh ka la pyni ba un kynthih un ryngkoh bad ang la ka 
shyntur. Haba u khla u la pyrshang katto katne por u la nang, bad 
dei hangta ba u la pyniap syndon artad ia ka, kum ka kular bad ka 
masi namar ba ka kmie jong u ruh ka pyniap ia ka. 

Ynda haba u la dep leh ia kata ka kam u la khroh ia ita 1 khun 
masi bad ong, “kumba nga la kular ngan bat bad mynta nga la 
pyniap ia la ka kmie kaba la pyniap ia ka kmie jong phi.” Hadien 
nangta ki la leit iaid kai noh sha khlaw, ynda la poi ha kawei ka 
lynti kaba don ar lad tangba kaba iakynduh hajuh ha kaba kut, 
katba ki dang ia iaid ki la ia mih shisha hajuh bad ynda poi sa 
sharum Id la ia iaid biang kumjuh, bad I khun masi I la iakynduh 
bad u khun bynriew, kumta u la kem bad leit lam sha la shnong ban 
ot doh. Haba u la poi ha shnong uta u briew u la ot na ryndang jong 
ita I khun masi bad uta u khun khla pat uba la bud lang sha shnong 



ha shuwa ba u khun bynriew un thep ia ka khlieh ita I khun masi 
ha ka um thnam, uta u khun khla u la ong ba un ot lang ia ka 
ryndang jong u de bad ba un thep ryngkat hangta ha umthnam. 
Kumta u khun bynriew u la kohnguh. Hamar ba u thep, bluit mih 
kynsan da ki amgut ki briew, dei kita u khun masi bad u khun khla 
kiba la kylla briew.U khun bynriew ha ka jingkyndit ula shu peit 
lynngoh bad dei hangta ba ki la ai kyrteng noh ialade u khla kum u 
Bakrai bad u masi u Dudrai. Nangta ki la ia mih ban leit shang 
pyrthei baroh amgut. 

Ha lynti katba ki dang iaid, ki la dei ban iaid lyngba narud 
jong kawei ka wah bad haba ki la iaid u Bakrai uba iaid kham 
hadien u la shim ia u mawshut met na jrong jong u mawsiang, 
hamar kata ka por u la iohsngew 1a ka sur kaba kren, “hei 
sngewbha ai lem ia uto u mawshut met jong nga wat rah,” um 
sngap hi dei tad haduh kaba lai sien ba kata ka sur ka la kular ban 
ai katba u kwah ba u sa phai wak bad shem ba dei pynban da ka 
puri. Kumta ka kylli kaei ba u kwah ha ka pyrthei bad u pat um 
nang jubab ei ei. Ka puri ka ai da ka waitlam bad ka sati lakoina ba 
un shu nam katba u kwah. Ynda ki la iakhlad nangta bad ka pun ki 
la poi ha kawei ka shnong kaba la shu lynfiiar bad ud ki nongshong 
shnong. Haba u Bakrai u la kylli ki la ong, ba shibit ka miet kin 
wan ki rakot ban pyniap lut, wat tieng la pynshngain u Bakrai. Ki 
la pynsah ia u ha kawei ka iing trep harud shnong bad shuwa ba 
kin iathiah noh, u Dudrai namar ka jingkhaweit palat u la thiah ha 
tympan iing bad u Bakrai u la ong ia u ba lada ka kylli ka rakot 
mano ba don, ong ba don u Bakrai. Ha kata hi ka miet ka la wan 
ka kynhun rakot bad kylli mano ba don bad ka sur jubab kaba mih 
napoh iing, ‘u Bakrai’ bad kawei na ki ka la plie wangbad joit ieng 
u Bakrai u thap bad pom kawei hadien kawei bad baroh ki shyieng 
jong ka, ki la kylla mawramsong. 

Haba u syiem ka hima u la tip ia kata ka jingjia u la wan bad 
lap ia ka jingshisha ia ka jingiarap u Bakrai ia la ki raiot, hangta u 
la tyrwa ba un shong kurim noh ia ka khun jong u. Hynrei shuwa 
ba un leit shong bad kata ka khun u syiem, u la ai ia kata ka sati 



lakoina ha u Dudrai bad batai ba lada u don kam ci ei un shu nam 
ha kata ka sati. 

Kumta u Dudrai u la mih na kata ka shnongbad leitpoi ha ka 
hima u wei u syiem bad haba u la poi hangta ki briew haba ki iohi 
ia u, ki la ia pasiaw ba u dei kum u syiem jong ki hi thik. Katba u 
dang sah basa ha iing ki briew la wan kawei ka briew kaba la noh 
iaw bha ka met, ban khrong khaw bad jingbam bad haba ki la kylli 
la ka don khun ne em, ka pat ka iathuh lut plaifi ia ki jingjia ha ka 
por ba ka kha khun bad ka ong ruh ba ka dei ka lok u syiem kata 
ka hima. Nangta ka iathuh ruh ba sngewmat ita I kh unlung iba ka 
la kha, kita ki lok u syiem ki leit bret sha khlaw bad ba la ri da ka 
masi kmie. Ia kata ka tip pateng na ki briew namar ba u trai kata 
ka masi u ju shoh ju tied ba ka leit aibuih ia ita 1 khunlung. Haba u 
Dudrai u la sngewthuh kumta u la ieng joit bad iathuh ba dei ma u, 
u khun jong ka, uba ka masi ka la ri bad ka ruh kumba la sakhi lang 
da ki khmat ka shnong ka thaw, ka la ngeit bad hangta hi u la ong 
wat khuslai ngan pynioh lut katba phi kwah ha pyrthei, kumta u la 
leit sha iing ba 1 sah, ynda u la poi hangta, u la nam ha kata ka sati 
ba kan long ka iing ba itynnad, kumta kumta hi khlek mih ka iing 
paki dulan kaba la itynnad sat katta katta bad hangta ki la iashong 
suk shongsaifi shi khun. Hadien ba u syiem u la tip lut ia kita ki 
jingjia ia kata ka lok kaba lai, u la beh krad ia kita ki amgut ki 
mahadei jong u, kiba la iap khun bad leit shong leit sah bad u 
Dudrai ryngkat bad ka kmie jong u. 


KA KYNTON SHIWET BAD 
LONGNONG SAITWAIT 

Ka kot shaphang ki syiem synteng bad khasi, ka la ai ksai 
lypa ia ngi ban tip, uei u syiem u ba ju waniuh kjat mynnor sha ki 
hima Umfiiuh. Na ka jingiathuh ki riewrangbah ka thaifi Riwar, ki 
ong ba ha ki por ba synshar u syiem Madur Maskut la bun ki hima 



ba shaphang sepngi ki la shah dakhol lut ha u. Ki new rangbah ki 
iathuh ba une u syiem u don ki phud ki pyrton shipai kiba khlaifi 
bha ban ialeh thma. 

Ha ki bynta ba shaphang sepngi na kshaid u Ren, kata ha ri 
Nongjri la don ka jaka ba ki khot kyndur Raja. Hangne phin lap ia 
Id maw ba heh ba jrong ba shtah stang kum ki mawpun. Ia kine ki 
maw la iathuh, ba une u syiem u la thmu ban pun jingkieng na kata 
ka jaka sha Shilot, kaba mut ba um kwah shuh ban pyndei khyndew 
ialade. Hynrei na kinore ki daw kane ka jingtrei jong u ka lapulom 
noh. 


Ha kawei ka por la iathuh ba une u syiem kyllong Raja, u la 
bymgem ban hiar thma ia ki Umniuh, hynrei da ka jingstad bad 
shalak u Shiwet Khongshei, u syiem u la shah shkor ban ia kren 
pynbeit ia kaei kaei kaba donkam. Haba u syiem u Ia sngap ia ka 
jingkyrpad, u Shiwet u la pyllut la ki sngi ki ia ban shna ia ka kor 
shong dorbar bad uta u syiem. Tang hadien katto katne sngi ia 
kane ka kor u la dep shna. Ia kane ka kor shong dorbar la tip 
mynta kum ka kynton shiwet namar ba la shna da u. Ha kata ka 
jingiakren kaba jlan bha, u syiem u la kohnguh ban mih noh na kata 
ka jaka ki Umniuh. 



(J maw Lynnong ne lynghoh maw uba don hand lynti Sohmad 

Haba u la phet na kynton shiwet, kum ka dak ka jingiasuk 
ban nym hiar thma shuh lano lano ia u IJmftiuh baroh ki shipai ki la 
sait pynkhuid ia la ka waitlam ar liang syrti ha kawei ka longnong 
(lynghoh maw) kaba don harud lynti Shohmad. 


Haduh mynta kane ka longnong, kiba bun ki briew ki dang 
kyndiah bha ban sait kti, kjat ne bta khmat. La iathuh ruh ba lada 
sniew bok, haba sait kjat ha kane ka lynghoh maw ju ioh 
fiiangthohlieh lane pam khlieh (baiong) namar kata la ju khot ruh 
longnong pam khlieh. Ki kynthei armet lei lei la ong ba ym ju bit 
leit ktah ia kata ka um namar la da sniew bok kin sa hap khun bad 
shitomei. 



OFFICE OF THE EXECUTIVE COMMITTEE 

KHASI HILLS AUTONOMOUS DISTRICT COUNCIL 

SHILLONG 


KA EXECUTIVE COMMITTEE, KHASI 
HILLS AUTONOMOUS DISTRICT COUNCIL, 
SHILLONG, KA AI KHUBLEI BAD KITBOK 
KITRWIANG IA KA KOT “HARUD KA DING 
BARHEM” DA KA JINGKYRMEN BA KANE KA 
KOT KAN LONG KA JINGMYNTOI KABA 
KHRAW IA BAROH KIBA PULE IA KA BAN 
KYNTIEW IA KA JINGNANG JINGSTAD, 
KHAMTAM EH IA KI KHYNNAH SKUL BA KIN 
NANGKIEW IRAT HA KA LING KA JINGNANG 
JINGSTAD KUMJUH IA U BA BUN BALANG 
HAPOH KA BRI U HYNNIEW TREP BAROH 
KAWEI. 


Khublei. 



! S. Shyila) 


Chief Executive Member, 

Khasi Hills Autonomous District Coundil, 
Shillong . 



GROW STRAWBERRY 

AN EMERGING COMMERCIALLY PROGRESSING CROP 



* Low volume/high value/ short duration crop. 

* Outlet for the unemployed youth to take up its 
cultivation and processing. It generates employment 
during certain cycles of ’ the crop. 

* Suitable for making value added products like jams, 
jellies, crushes, juices, soap and wines. 


FOR More Information : 
CONTACT D.H.O, Nongpoh 
RI-BHOI DISTRICT 

